Iñaki Williams: «Ausardiak, kendu baino gehiago, eman egingo digu» | Kirola | Berria\nIñaki Williams. Athleticeko jokalaria\nIñaki Williamsek argi du zaleek ilusioa berreskura dezaten lortu behar dutela, eta horretarako egin direla aldaketak taldean. Aurreratu du Athletic «ezberdin bat» ikusiko dela, «estilo erasokorragokoa» eta «Europan sartzea helburu» izango duena.\nLeher eginda dago Iñaki Williams (Barakaldo, Bizkaia, 1994). Eduardo Berizzok, arratsaldeko lan saioa bertan behera utzi, eta asko luzatu du goizekoa. Halere, bazkaldu aurretik egin du solasaldia, gaztelaniaz. «Euskara ulertzen dut, dena, baina kostatzen zait hitz egitea. Twiarekin antzera pasatzen zait: guraso eta familiakoek twiz hitz egiten didate, baina kostatzen zait hitz egitea. Aduk [Aduriz] esaten dit: 'Elkarrizketa bat euskaraz ematen duzunean, sekulakoa izango da'. Ea posible den inoiz».\nAstelehenean hasiko duzue liga. Zirrara berezia sortzen al dizu oraindik liga hasteak?\nBai, noski. Ikusmin handia sortzen digu, guri eta zaleei. Entrenatzaile berria, jokalari berriak... Sentipen oso onekin bukatu dugu denboraldi-aurrea, eta hirunaka batu nahi ditugu puntuak. Jendeak ikus dezala aldaketa egon dela iragan sasoitik, eta Europan sartzeko borrokan egon nahi dugula.\nZuk erabili duzu «aldaketa» hitza. Badakizue aurreko denboraldia ez zela ona izan.\nBai, gauzak ondo ez doazenean, jendeak aldaketak eskatzen ditu, eta sasoi honetan egon dira. Iragan sasoian ez genuen pozik bukatu. Honetan, berriz, dinamika ezberdina dela dirudi.\nBerriz ere zuk aipatu duzu hitz gakoa: «ilusioa». Zaleei berriz piztea lortu behar duzue. Iragan sasoian jende gutxi joan zen San Mamesera, txistuak entzun ziren...\nJendeak eskatu egiten du. Ohitu egin da gu Europan ikustera, partidak beste modu batean jokatzera... Hori egin du Athleticek beti. Eta iragan sasoian ez zen halakorik egon, eta zaleek ilusio pixka bat galdu zuten. Baina sasoi honetan Athletic ezberdin bat ikusiko da: asko mugitzen dena goian, aurkariari itxarongo ez dioten eta hozka egitera joango diren jokalariak dituena. Eta San Mamesek duen esentzia hori berreskuratu behar dugu, iragan sasoian ez baikenuen lortu.\nErraza da gauza onetara ohitzea. Eta, agian, Athleticen zaleak ere ohitu egin dira.\nNi ere ohitu egin naiz. Lehen taldean eginiko urte guztietan jokatu dut Europan. Baina taldekide beteranoek, Adurizek, Susaetak, esaten digute hau ez dela beti horrela izan. Haiek mailaz ez jaisteko borroka egindakoak dira. Zaleek hori ere gogoratu behar dute, ez dela erraza, eta aurkariek ere estutzen dutela.\nAspertu egingo zara ostegunetan jokatu gabe.\nEuropan zaudenean, ia ez duzu atseden hartzeko denborarik; dena oso bizkor joaten da. Orain, asteak oso luzeak egingo zaizkit.\nZuk esana da: «Helburua lehen seien artean sartzea da».\nNi pertsona anbizioduna naiz, eta lehen seien artean sartzeko eta gauza handiak lortzeko borrokatzeko moduko taldea dugu.\nTaldea iragan sasoikoa baino hobea al da?\nEz dakit. Jokalari oso onak fitxatu ditugu, eta postu berean dauden jokalariak erne jartzen ditu. Entrenatzaile berriak ere piztu egiten du jendea.\nNolakoa da Berizzo tratuan?\nOso gertukoa. Bere burua ulertarazteko duen erraztasunak harritu nau. Oso garbi azaltzen du zein jokamolde nahi duen. Gainera, iruditzen zait haren jokamoldea ondo egokitzen dela gure ezaugarrietara. Itsu-itsuan egin dugu bat haren ideiarekin.\nZer dio haren koadernoak?\nOso goian estutu dezagun nahi du, aurkaria ito dezagun. San Mames aurkariarentzat zelai oso zaila izatea nahi du. Korner eta falta bakoitzean aurkariak beldurra izatea nahi du. Gol bat sartzen dugunean ere hozka jarraituko dugula suma dezala nahi du, ez dugula espekulatuko.\nHorrela jokatu eta kale egiten duzunean, baina, hutsa oso agerian gelditzen da.\nBai, argi dago. Guk arriskatu egiten dugu, 11 jokalarirekin goaz beste zelaira. Atzelariak buruz buruko egoeretan utziko ditugun uneak egongo dira, baina hori zuzentzeko ariketak egin ditugu.\nAlegia, atzeraka ere korrika egin beharko duzula.\nBai, baina espero dezagun gutxitan ibiliko naizela hegalekoaren atzetik, eta gehiagotan bera nire atzetik. Sinetsita nago ausardiak, kendu baino gehiago, eman egingo digula.\nAldaketak egon dira: azkenekoa, Kepa Arrizabalagak taldea utzi izana. Nola hartu duzue? Ba al zenekiten zerbait?\nEzta arrastorik ere: ez genekien ezer. Egun batetik besterakoa izan zen. Egun batean zurrumurrua sortu, eta hurrengo egunean Londresen zen. Kepa nire laguna da, harreman oso ona dut harekin, eta adin berekoak gara. Oporretara ere elkarrekin joandakoak gara. Harritu egin gintuen. Baina taldean atezain oso onak ditugu. Dena den, hutsune garrantzitsua da, munduko atezain onenetakoa izango dela uste baitut.\n80 milioi eurorekin gauza asko egin daitezke.\nBai, baina badakigu Athleticen merkatua oso mugatua dela.\nMunduan arazo asko konpondu ditzakezu 80 milioi eurorekin.\nBai, egia da. Futbola orbitaz kanpo dago. Lehen, hogei milioi ordaintzen zenituen, eta mundua bukatuko zela zirudien, eta, orain, 80 ordaintzen dituzu, eta badirudi ez dela ezer. Futbolak proportzioa galdu du. Jendea dago jatekorik ez duena, eta guk 80 milioi ordaintzen ditugu. Baina tira, hau futbola da, gauzak horrela daude, eta guri mesede egiten digu.\nZuk ere 80 milioi euroko etete klausula duzu. Balio duzu?\nTira, klausula hori jarri zidan taldeak. Akordio bat egin genuen, eta ni oso pozik nago hemen.\nEskaintzarik izan al duzu udan?\nEz. Ordezkariak ez dit ezer esan. Ni lasai eta pozik nago hemen: nahi dudan tokian nago. Taldekideak lagunak dira, familia hemen dut... Urte askorako hemen egotea espero dut.\nBerizzok zer eskatu dizu?\nBertikala izateko. Badaki arean asko ibiltzen naizela aukera garbiak izateko, eta sartzen ez badut ez dela ezer pasatzen. Nik badakit aurrelariei golak exijitzen zaizkiela, eta hamar golen langa pasatzea espero dut.\nHuts egiten duzunean, ernegatzen al zara?\nBai, asko. Aukeraren bat huts egin ondoren etxera iristen naizenean, ezin zait hitz egin ere. Asko ibiltzen naiz burujanean. Gogorra zait ikustea jendeak espero duela nik gola sartzea eta kale egitea. Huts egindako gol bakoitza porrot bat da, horrek agian hiru puntu gutxiago esan nahi baitu.\nHuts egindako aukera hori askotan agertzen al da buruan?\nBai, jokaldia hamabost edo hogei aldiz ikusteko gai naiz, eta askotan absurdoa da, ezin baituzu ezer egin. Baina zuzentzeko balio dizu, berriz ere huts hori ez egiteko eta antzeko jokaldi batean beste zerbait egiteko.\nArean sartzean urduri jartzen al zara oraindik?\nEz, dagoeneko ez, baina lehen bai. Golak sartu nahi baditut, arean lasai egon behar dut, pazientzia eduki, beti segundo bat gehiago dagoela jakin. Hori esaten dit Adurizek, segundo bateko lasaitasuna behar dudala, zenbat eta lasaiago egon orduan eta argiago ikusiko ditudalako gauzak.\nZer moduz dago Aduriz? Hura ere adinean gora doa.\nOndo, ikusgarri. Borrokalaria da. Ume bat balitz bezala entrenatzen da. Lan gogorra egiten ari gara, eta ondo barneratu du. Primeran lehiatuko da sasoi honetan ere.\nEhun partidatik gora daramatzazu Lehen Mailan. Zertan hobetu duzu?\nHasi berritan, beti erakutsi nahi duzu zer egiteko gai zaren. Orain, are garbiago dut nolako jokalaria naizen. Aurkariari izkin egiten hobetu dut. Lehen, askotan egoten nintzen jokoz kanpo. Orain, ikasi dut nire abiadurarekin ez dudala marran egon behar: metro bat atzerago egonda ere, bizkarra har diezaioket atzelariari.\nBizkorragoa al zara orain?\nEz dakit, baina argi dut hobeto erabiltzen dudala abiadura. Lehen, 70. minutuan leher eginda nengoen. Ezinezko baloietara iristen saiatu, eta jota bukatzen nuen. Orain, ez naiz joaten baloi horien bila, eta 70. minutuan aurrezten dudan indarra 90.ean erabil dezaket. Duela hiru urte, ez nintzen iritsiko Betisen aurka kontrolatu nuen baloi hartara, ordurako leher eginda nengokeelako.\nAbiadura neurtu al duzu?\nEz. Sentsore batzuk daramatzagu partidetan, eta teknikariek esaten didate fisikoki oso ondo nagoela. Bizkorrena naizela esaten didate, eta Jainkoak eman didan bertute hori baliatu behar dudala.\nAbiadura noizbait txikitzeak beldurra ematen dizu? Urteekin apaldu egiten da.\nEz dut horretan inoiz pentsatu. Noizbait hori pasatzen bada, beste modu batean jokatu beharko dut, eta atzelariarengandik metro batera irten beharrean haren paretik irten beharko dut.


Real Madril-Bartzelona: Klasikoaren hamar gako • ZUZEU\nEntrenatzaileen jarrera: Pellegrinik 4-2-3-1eko taktikarekin kokatu zituen jokalariak berdegunean. Bartzelonak eskema taktikoa aldatu zuen Alves defentsatik igotzeko moduan jarri ordez, zelai erdian jarriz. Bartzelonako prentsan iragartzen duten moduan, Guardiolada bat zirudien proposamenak eta ez ninduen konbentzitu. Entrenatzaileek lan taktikoan ez ezik psikologikoan ere lan egin behar izaten dute ordea, eta hor bai, Guardiolak irabazi zuen. Bartzelonak bere jokoa egin zuen eta partidaren bila joan zen.\nGidaritza. Partidaren gidaritza Bartzeonak eraman zuen. Lehen zatian hiru zutoinen artera Messik golean bilakatu zuena besterik jaurti ez zuen arren, nagusitasun sentipena nabarmena izan zen. Partida non jarri nahi zuen garbi zuen Bartzelonak eta Xavi-Messi bikoteak gidatu zuen taldea.\nIzarrak. CR9 eta Messiren arteko duelu pertsonala argentinar txikiak irabazi zuen. CR9k ez zuen ia arriskurik sortu. Messik gol bat sartu eta jokoa banatu zuen. Portugaldarrari neurria ondo hartu zion Bartzelonako defentsak. Adierazgarria izan zen, abiaduraz gainditu behar zuen jokaldi batean, Piquek ondo eutsi izana eskuineko bandako zurien izarra.\nFalta taktikoak. Epaileak ez zuen inor kaleratu nahi izan, baina izan zuen horretarako aukerarik. Lehen zatiaren amaieran bi taldeetako jokalarien txartel hori kopuruak harritzen ninduen. Halako partidetan txikikeria bat nahikoa izaten da bigarrena ateratzeko, eta arrisku handiak hartzea zen hori. Falta taktiko asko egin ziren. Xabi Alonso kalean amaitzeko zorian egon zen, adibidez. Kontraerasoen aurrean, bi taldeek falta egitekoa agindua zuten. Arbitroak oreka jokoak ondo egon zituela uste dut.\nIzar ez direnak. Messi-CR9, Xavi-Xabi Alonso, Valdes-Casillas izarren dueluez gain, beste jokalariek ere jokatzen zuten partida. Eta hor agertu zen, ia beti bezala, Pedrito. Partida garrantzitsu guztietan sartzen du golen bat. Atzo zelai asko hartu zuen igotzen bezala defentsan. Izarren izenik ez du, baina konfidantza eman dio entrenatzaileak eta berdegunean jokoarekin erantzuten du.\nValdes-Casillas. Real Madrilekoak izen gehiago du, baina Bartzelonak hiru zutoinen artera egin zituen lehen bi jaurtiketak gol egin ziren, Real Madrilen bigarren zatiko kontraerasoak defentsaren eta Valdesen artean gelditu zituzten bitartean. Aurtengoa ez da Casillasen denboraldi onena izan eta Valdes izugarrizko atezaina dela erakusten ari da, Madrilgoak baino prentsaren babes eskasagoa izan arren.\nGuti. Kritikatua, desordenatua eta gauza asko da. Baina atzo esaten zuten bezala, oin batean lehen mailako (eta bere taldeko) jokalari askok baino futbol gehiago du. Berarekin izan zituen aukerarik onenak taldeak. Dandy bat da, talentu handiko jokalaria: baina irreberentea, indiziplinatua…\nZelai erdia. Lagun batek bi zelai erdiak parekatzen zizkidan. Busquets-Keita-Xavi zituen Bartzelonak; Marcelo-Gago-Xabi Alonso Real Madrilek. Zurien aldean Alonsok besterik ez zuen ordena jartzen. Gago galduta ibili zen eta Marcelo berean, joko zoroan tematuta. Blaugranetan jokoa ordenatuagoa da eta dena Xaviren oinetatik pasatzen da. Busquets eta Keitak lan iluna egiten dute, baina zeinen ondo.\nAulkitik. Real Madrilek aukera gutxi zituen aulkian gauzak gaizki jarri zitzaizkionean. Guti, Raul eta Benzema atera zituen (hiruak ere, gauzak ondo bidean, datorren urtean taldean izango ez direnak). Lehen aipatu dudan bezala, Gutik besterik ez zuen ordena apur bat jarri. Benzemak gol aukera bat izan zuen, baina besterik ez, jokatu zituen 10 minututan. Bartzelonak bere aldetik, Iniesta eta Marquez atera zituen, eta biek eman zioten zerbait taldeari. Batek baloiaren jabetza eta sendotasuna defentsan besteak.\nPsikologia. Borroka psikologikoa aspaldi irabazi zioten Bartzelonakoek zuriei. Eta atzo, hau ez dela futbolera mugatzen ikusi zen. Saskibaloian ere jipoia eman baitzioten blaugarrenek madrildarrei. Bartzelona Real Madrilen gainetik ikusten da orain, eta zelaian emandako sentipenaz gainera, jarreran eta konfidantzan ikusten da. Morala jan diete zuriei eta geratzen diren zazpi partidak infernu bat izango dira Bernabeuko taldearentzat.\nIrudia | Messik garaipenera gidatu zuen atzo Bartzelona | Ezezaguna | LGPL\nBartzelona, futbola, klasikoa, liga, real madril\nPareko leihotik: askatu\nGizonezkoaren maitasuna esajeratua denean...\nZer duzu buruan “Real Madril-Bartzelona: Klasikoaren hamar gako”-ri buruz\nJulen Ugarte 2010-04-13 21:07\nBusquets ez zait hain ona iruditzen. Nire ustez, ingurukoek egiten dute ona. Adi egoten bazara, pase guztiak 3 metrokoak egiten ditu, eta asko atzerantz. Hori jokalari askok egin dezakete. Nire ustez, Javi Martinez bat, edota Casquero bat askoz hobeagoak dira.


Home – Gogoan hartu damutu baino lehen - LAURA MARTÍNEZ-CABEZAS - Gogoan hartu damutu baino lehen\nAseguruak hor daude beti behar dituzunean, horregatik, oso garrantzitsua da aurrezkien edo gastu-aurrekontuaren zati txiki bat zure lasaitasunerako erabiltzea, eguneroko bizitzan gehien behar diren aseguruak kontratatzeko.\nLegeak erantzukizuna Komunitatearena dela ebazten badu, jabekideek hartuko dituzte euren gain kalte-ordainak. Kalte-ordainez arduratuko den Erantzun Zibileko berme zabala duen komunitate aseguru bat izango da euren defentsarik onena. Kapitalak egokiak direla begiratu, jabekideok asko dugu jokoan.\nKontuan izan, alarma-egoeran zure ibilgailuaren IATa iraungi bazaizu. Orain, ondorengo hauek dira epeak…\nDeitu orain: 976 234 261


Rikardo Arregiri buruzko pelikula • ZUZEU\n‘Zutik’ Rikardo Arregiri buruzko pelikula –\n‘Zutik’, Rikardo Arregiri buruzko pelikula, azaroaren 27an estreinatuko da Andoaingo Bastero Kulturgunean\nAinara Mendiolak zuzendu eta maluta* filmsek ekoiztu duen Zutik filma azaroaren 27an, 19.00ean, estreinatuko da Andoaingo Bastero Kulturgunean (doan eskainiko da).\nZutik Rikardo Arregi kazetari, idazle, pentsalari eta kultur eragileari buruzko pelikula laburra da. 1965etik 1969ra arteko ibilbidea islatzen du; artikulu eta saiakerak idazten, askotariko jendearekin biltzen eta hainbat proiektu sortzen buru-belarri zebilen garaitik abiatuz, auto istripuz hil zenera artekoa.\nBere pentsamenduan eragina izan zuten hainbat egoeraren bidez irudikatzen da ibilbide hori -mahai baten ingurukoak guztiak ere-, baita egoera horietan bizitako giroaren bidez ere: logelako bakardadea, etxekoen berotasuna, askotariko gizarte eragileekin izandako eztabaiden suhartasuna. Eta, azkenik, Usurbilen, euskarari, euskal kulturari, gizarteari eta politikari buruzko ezusteko hitzaldi batean, bera baino helduagoak eta itzal handikoagoak ziren agintari, eragile eta artisten aurrean (Gaur eta Ez Dok Amairu taldekoak), gauzak aldatu behar zirela aldarrikatzeko ausardia. Gaur, Rikardo hil zenetik 50 urtera, hitzaldi horrek gaurkotasuna izaten jarraitzen du eta Rikardoren itzala sumatzen da oraindik ere.\nPelikularen ondoren, zuzendariak eta protagonistak (Mikel Arregi) solasaldia egingo dute. Jarraian mokadutxo bat eskainiko da. Asistentzia konfirmatzeko: info@malutafilms.eus helbidera idatzi.\nMikel Arregi. Mikel Arregi (Andoain, 1988) Rikardo Arregiren iloba da dokumental honetako protagonista. Bere lehenbiziko lana da.\nAinara Mendiola. Ainara Mendiola Mirasolain (Errenteria, 1978) Gizarte eta Komunikazio Zientzietan lizentziatu zen, EHUn. Euskaldunon Egunkarian eta Berrian kazetari aritu ondoren, itzulpengintzan hasi zen lanean. Gaur egun, maramara* taldearen hizkuntza zerbitzuak enpresan aritzen da, ikus-entzunezkoen arloan espezializatuta. Gidoigintzari eta dokumentalgintzari buruzko ikastaroak egin ditu, Donostiako Larrotxene kultur etxean. Zutik bere bigarren filma da (lehenbizikoa Menchu Gal margolariaren inguruko dokumental bat izan zen).\nMaluta* films. Donostian sortu zen 2008an eta orduz geroztik hainbat lan ekoiztu ditu: Albaitari laburra eta Menchu Gal dokumentala (2012), Tres60 (2013) film luzea, Odola Odol (2015) dokumentala, Bagoaz! websailaren bi denboraldi (2017, 2018). Iaz, Oier Aranzabalen Margolaria pelikula aurkeztu zuen Donostiako Zinemaldian. 2019an Haizearen egia fikziozko film laburra eta Ainarak webdoka eta Apaiz kartzela dokumentala ekoitzi ditu.\n‘Zutik’ Rikardo Arregiri buruzko pelikula


Irekia Eusko Jaurlaritza - Gobierno Vasco :: 1.084.343 euro itunpeko irakaskuntzako sindikatuetako 18 liberatu finantzatzeko (Gobernu Bilera 2020-12-22)\n1.084.343 euro itunpeko irakaskuntzako…\n1.084.343 euro itunpeko irakaskuntzako sindikatuetako 18 liberatu finantzatzeko (Gobernu Bilera 2020-12-22)\n2020-12-22ko Gobernu Kontseiluaren Akordio nagusiak\n<img src="https://www.irekia.euskadi.eus/uploads/cover_photos/65848/original/fotoconsejo.jpg" style="max-width:100%" alt="" />\nGobernu Kontseiluak gaurko bilkuran baimendu du itunpeko ikastetxeetako sindikatuetako 18 liberaturen kostua finantzatzea, 2020-2021 ikasturteari dagokiona. 1.084.342,69 euroko diru-kopurua eskatzen du finantziazio horrek.\nIrakasleak erabateko arduraldian sindikatuko zereginetan aritu daitezen liberatzeak duen kostua finantzatzeko xedea du 1.084.342,69 euroko kopuru horrek. Horietatik, 374.283,46 euro 2020ko iraila-abendua aldiari dagozkio, eta gainerako 710.059,23 euroekin 2021eko urtarrila-abuztua epea finantzatzen da.\n1.069.361 euro itunpeko irakaskuntzako sindikatuetako 18 liberatu finantzatzeko (Gobernu Bilera 2021-12-28)\n1.070.824 euro sindikatuetako liberatuentzat (Gobernu Bilera 2020-07-28)\nErabakia, 2014-2015 kurtsorako Arabako, Gipuzkoako eta Bizkaiko ikastetxe pribatu eta ikastolen sindikatuko liberatuei diru-laguntzak emateko. (2014-11-04(e)ko Kontseiluan hartutako erabakiaren laburpena)\nErabakia, 2013-2014 kurtsorako Arabako, Gipuzkoako eta Bizkaiko ikastetxe pribatu eta ikastolen sindikatuko liberatuei diru-laguntzak emateko. (2013-12-03(e)ko Kontseiluan hartutako erabakia)\nHezkuntza Sailak 2 milioi euro bideratu ditu ikastetxeetan euskarazko eduki digitalak eskuratzen laguntzeko (Gobernu Bilera 2021-12-28)


Pariseko atxiloketak, Amnistiaren aldeko eta errepresioaren aurkako mugimenduaren prentsa oharra - Boltxe\nPariseko atxiloketak, Amnistiaren aldeko eta errepresioaren aurkako mugimenduaren prentsa oharra\nAmnistiaren Aldeko eta Errepresioaren Aurkako Mugimenduak Polizia frantsesak atzo Parisen burututako operazio poliziala gaitzetsi nahi du. Bertan, Polizia frantsesak Egoitz Urrutikoetxea euskal herritarra eta oraindik identitatea ezagutzera eman ez duten beste bi pertsonen atxiloketak egin zituen.\nAtxiloketa hauen aurrean eta Estatuek Euskal Herria umiliatu nahi duten une honetan, gure mugimendutik borrokarako beharra nabarmendu nahi dugu beste behin ere eta, era berean, antolatzeko beharra luzatu nahi diogu Euskal Herri Langileriari. Ez da bakerik egongo gatazkaren oinarrian dauden arrazoiak konpontzen eta gatazka horren eraginez errepresaliatutako militante guztiak libre egon arte.\nBorroka bitarteko, askatasuna helburu. Jo ta ke irabazi arte!\nEuskal Herrian, 2015eko urriaren 7a.\nAmnistiaren Aldeko eta Errepresioaren Aurkako Mugimendua.


Lakuntzako herri eskolan, herriko ondare eta ohiturak ikasgai - Diario de Noticias de Navarra\nLakuntzako herri eskolan, herriko ondare eta ohiturak ikasgai\nlakuntzako herri eskola 20.02.2022 | 00:41\nDanborjoleak eta gidariak.\n3 urteko ikasleak piperropillen orea prestatzen.\nurtarrilean programa berezia prestatu genuen herriko txikienek herriko ohiturak ezagutu eta ondare kultura hori jaso zezaten.\nHerri eskola ororen zeregin garrantzitsua, belaunaldiz belaunaldi, herriko ondare kulturalaren transmisioa berma-tzea dela sinistuz, urtarrilean programa berezia prestatu genuen herriko txikienek bertako ohiturak ezagutu eta ondare kultural hori jaso zezaten. Izan ere, urtarrilaren 20an herrian San Saastiñak ospatzen baitira herrian eta horregatik, herriko euskalkia eta jaiarekin lotutako zenbait ohitura lantzeko probestu genuen.\nHerriko euskalkia Iaz, herriko euskalkia herritarren artean ezagu-tzera eman eta etorkizunean mantentzeko asmoarekin, "Lakuntzeko auskias akordatzen yeiz" egitasmoa aurrrera atera zuen herritar talde batek. Egitasmoarekin bat eginez, eskolako gurasoa den Izaskun Anduezak bere aita den Felipe Anduezari, piperropillen inguruan herriko euskalkian egindako elkarrizketaz gozatzeko aukera izan zuten txikiek.\nFeliperen testigantzari esker, Lakuntzako Auskia eskolara hurbiltzeaz gain, piperropillen inguruan asko ikasi genuen: noiz eta zein helbururekin egiten ziren, hauek egiteko osagaiak eta prozedurak zeintzuk diren edo prozesuan suak duen garrantziaz jabetu ginen.\nPiperropil tailerra Behin Feliperen azalpenak entzun ostean, gure txanda iritsi zen. Lehen Hezkuntzako lehenengo mailako ikasleak izan ziren guztiontzako erosketak egiteko ardura hartu zutenak. Behin osagaiak eskolan genituelarik, ikastalde bakoi-tzak bere orea prestatu eta ikasle bakoitzak bere piperropilla burutzeko aukera izan zuen. Ondoren, piperropillak erretilutan jarri eta taldez talde herriko elkartera gerturatu ginen piperropillak bertan egiteko. Ikaragarri goxoak atera zitzaizkigun!\nDanborrada Badira 3 hamarkada Lakuntzako San Saastiñetan, danborrada ospatzen dela. Gurean ere, ohitura dugu urtarrilaren 19ro gure danborrada txikia egiteko.\nAurten ere, ez genion ohitura honi hutsik egin eta San Saastin bezperan, Haur Hezkuntzako ikasleek danborra gerrian eta txanoa buruan, danborrada emanaldi bikaina eskaini ziguten herriko plazan. Horretarako, LH6.mailako lau ikasle izan zituztelarik gidari.


Gazte Aisian izen emate epea zabaldu da - Berriak - idiazabal\nGazte Aisian izen emate epea zabaldu da\nEkainaren 25era arte irekita dago izen ematea web gune bidez edo Liburutegian.\nGazte Aisia eskaintzan izen emate epea zalbadu da\nEkainaren 25 arte irekita dago izen ematea.\nEskabideak online edota Liburuteagian egin ahalko dira astelehenetik ostegunera 10:30-12:30 eta 16:30-19:30 eta ostiraletan 10:30-12:30 eta 16:30-19:00. Ekainaren 21etik aurrera liburutegia goizez egongo da soilik irekita.\nGazte Aisian parte hartu nahi duten nerabe guztiek bete beharko dute izen ematea. Prozedura errazteko ahaleginetan dokumentu batean jarri da eta baimen guztiak markatuak jarri dira.\n2005-2008 artean jaiotako nerabeei zuzenduta daude. 7 egun ezberdinetan izango dira ekintza edo tailerrak (Sukaldaritza 3 egun, Aeroyoga 1 egun, Zalditegia 1 egun, Mendi Orientazioa 1 egun eta Eskalada 1 egun) uztailaren 5etik 23ra bitartean. Ordutegia 9:30etik 13:30era bitartean izango da, ekintzaren arabera ezberdina izan daiteke. Gazte aisiarako tasa 60€koa da.\nEkintzen dirauen bitartean egunen batean ezin baduzu parte hartu, mesedez jakinarazi izen ematerako garaian.\nCovid-19ak eragiten dituen aldaketak direla eta momentuan dugun protokolo neurriak ezarri dira baina posible da aldaketak egotea. Arretaz irakurri protokoloa eta izen emate orrian dauden baimen guztiak.\nESKABIDEA ONLINE EGITEKO:\n1. Izen emate orria deskargatu, bete, pdf-n gorde eta sinatu ( "Sinadura tresnak" > " Dokumentuak sinatu")\n2. Eskaera erregistratu:


The konpresorea Sparmax TC-2000 H joan zerbitzatzeko 40L/Min, beraz, egin ahal izango duzu, edozein airbrushing intentsiboa, nahiz eta mini-pistola margotu.\n55,28 € / mes en 6 cuotas\nDiseinu berezia edertasun handiko garatutako Sparmax, bideratuta, batez ere, aerografías "osasuna", bai tan gorputza, gorputza margotzeko, tatuaje, guraizeak, eta abar Handia edertasuna saloi.\nPotentzia nahikoa du lan 2 airbrushes aldi berean edo bat pistola ukitu arte edo mini spray gun 0.5 mm (zereginak ainguratuta intentsiboa gorputzak).\nKonpresorea laguntza jasotzen mini-pistola eta anti hezetasuna.\n- Aire-fluxua: 40-45 L / Min\n- Presioa: 2,6 nahi 4,1 taberna\n- Mantentze-lanak: ez-olioa (edozein mantentze -)\n- Pisua: 8.6 Kg\n- Neurriak: 29 cm x 14 cm x 26 cm\nKonpresorea Sparmax Arism Mini\n81,82 € 155,37 €\nKonpresorea Sparmax Arism


Udaberriko Jaietako ekipamenduen mantentze-lanak\nChengda Makineriako gonbidatu maitea, kaixo Udaberriko Jaietako urteroko oporrak hurbiltzen ari dira. Zure paper kopako makinak oporraldien ondoren normaltasunez funtziona dezan, honako mantentze-lanak egin behar dituzula gogorarazten dizugu: 1: Chengda paper kopako makinarentzat ...\nDiseinatu Urte berria, berritu teknologia\nPaperezko ontziak ekoizteko enpresei gaur egungo konformazio makinen teknologiarekin sinkronizatuta dauden produktuak hobeto hornitzeko, gure Haining Chengda Makineria Co., Ltd. paperezko ontziak osatzeko makina serie guztiak berritzen hasi da. Orain ekoizten ari den moldura makina ha ...\nChengda geruza bikoitzeko papera estaltzeko makina harrigarria Packaging World (Shanghai) Expo\nShanghai New International Expo Center-en 2019 Packaging World Expo-n, 2019ko azaroaren 25etik 28ra, Haining Chengda Machinery Co., Ltd.-ren kabina egunero eta atzerriko bisitariez inguratuta zegoen. Jendeak Chengda Machinery-ek ekarritako azken berriak partekatzen jarraitu zuen. Talde argazkia ...\nSWOP 2019 erakusketa\nBi urterik behin World of Packaging (Shanghai) Exhibition (SWOP) azaroaren 25etik 28ra egingo da. Produktuak erakusteko eragin handiko plataforma izateaz gain, ontzien industrian truke profesionalak egiteko aukera bikaina da. Ezagutu gaitzazu Shanghai New International E-n ...\nPaperezko edalontzi makina ingurumena zaintzeko joerarantz garatzen ari da\nGaur egun, ingurumena zaintzea moda bihurtu da eta ingurumena zaintzeko industria ere garatzen ari da. Pertsonen bizitzatik gertuen gertatutako aldaketa nabarmenetako bat paperezko ontzien eta paperezko ontzien industriaren gorakada da. Ekoizpenean arazo larriak daude ...\nZer da aluminiozko paper konposatu hodi zuzena\nUste dut denek jada ez dutela paperezko tutuen ontziratzea ezagutzen, eta paperezko tutuak ere eguneroko bizitzan erabili ohi dira. Paper hodien ontziak garatzearekin batera, gero eta paper mota gehiago daude. Horien artean, aluminiozko paper konposatuzko hodia tiporik ezagunenetakoa da ...\nEgiptoko Erakusketa 2018ko irailean\nErakusketaren izena: Egypt Packaging and Printing Erakusketarako kabina: R3-3- 1B Aretoa Ordua: 2018ko irailaren 10etik 12ra Kokapena: Kairoko Konbentzio eta Erakusketa Zentroa, Egipto\nPuntako teknologia, nazioarteko alderdia\nBerriki, hainbat edukiontzi-kamioi agertu zirenean, Haining Chengda Machinery Co., Ltd.-k ekoiztutako SMD-90, minutuko 120 abiadura ertainarekin, berriro ere atzerrira joan eta Greziara, Ukrainara eta Aljeriara esportatu zuen. Azken urteetan, gure enpresak etengabe adimen handiko ...\nIrailean Wuhanen ikusiko gara\nHaining Chengda Machinery Co., Ltd.-k Wuhan-eko 19. Produktu Mekaniko eta Elektrikoen Nazioarteko Expoan parte hartu genuen 2018ko irailaren 06tik 09ra. Gure erakusketaren zenbakia: B4 4T33 aretoa. Erakusketa honetan, abiadura ertaineko paper kopako makina berriena ez dugu soilik egingo ...\nZein dira ontzien industriak egungo epidemian dituen "aukerak" eta "erronkak"?\nUdaberriko Jaia une aproposa da familia elkartzeko. Familiarekin eta lagunekin afaltzeko epel goxoak egiteak herrialde osoko topaketa handi, ertain eta txikien eztanda eta afari-festak eragingo ditu. Hori zalantzarik gabe, onura handia da ostalaritza eta txikizkako industrientzat ...\nEpidemiak ez du eraginik Chengda paper estalkiaren esportazioan\n2020-03-02 ezohiko eguna da Haining Chengda Machinery Co., Ltd.-rentzat. Lanari berriro ekin eta 10 egunera, paperezko tapoi makina anitzen esportazioa arrakastaz burutu zen. Epidemiak enpresan duen eragina mugatua da. Batez ere konpainiako buruzagiek beti ...


Ideiak eta barraskiloak\nAzkenean aurkitu dut idazle izan eta gosez ez hiltzeko platera. Oker zeundeke bidea idatzi behar nukeela uste baduzu; ogia busti nahi baldin badugu idazle-sukaldari izatea beste erremediorik ez daukagu gurean.\nHorretara jarrita, gaiak aukeratzea eta biltzea izan daiteke zailena. Hori, noski, geure eskuarez —parkatu, esku-buruez esan nahi nuen— bildu behar baditugu, zeren beti daukagu auzoko baratzera edo merkatura joan eta produktu fresko askoak eskuratzea. Plagioa ez omen da pekatu. Edonola ere, zabiltza argi, jeneroa punta-puntakoa izan dadin.\nGure platererako oinarrizko lehen osagaia ideiak izango dira. Ezinbestean. Urri egon arren, ez omen dira zailak aurkitzen; edonon omen eta, gainera, ez omen inoren.\nBarraskiloak bezala. Hauek, euri zein eguzki, edozein baratze eta horma-zulotan aurkituko dituzu. Ez utzi hosto, ez harri zurkulorik arakatzeke. Eta baserritarrak zaunka egiten badizu, “lo que hay en España es de los españoles” zioen kaletar biltzailearen arrazoia defendatu behingoz. Behin-behingoan ulertuko dizu, halabeharrez belarriak horretara jarriak izango ditu eta.\nBehin ideia eta barraskilo guriak bilduta neurriko saltsa ontzea dagokizu, platera gosegarri eta digeritzeko erraza gerta dadin. Horretarako lurreko izaki pertxenta eta apetatsuak diren zizak baliatzea proposatzen dizut.\nNik, hiru osagai jarri dizkizut saskian. Gatza eta piperrari zeuk neurria hartu. Jantzi amantala eta hasi sukaldean. Mantela Durangon abenduan.


Ikusi gehiago: Gimnasioak Ekaterinburg kategoriaren arabera Estimatuenak Gimnasioak Ekaterinburg Dira kontuan hartuta, interesgarria da gure karpeta propioa aurkitu duzu? - | Ikusi gehiago: Gimnasioak Ekaterinburg kategoriaren arabera Estimatuenak Gimnasioak Ekaterinburg Dira kontuan hartuta, interesgarria da gure karpeta propioa aurkitu duzu? -\nAlquiler121.com-ek Ekaterinburgen ibilgailu alokairuak alderatzen dituelako esan nahi du beti alokatzeko alokairuen prezio onenak lortzea. Kontuz alokatzeko autoen prezioa oso azkar alda daiteke. Hau da prezioa hornidura eta eskariaren arabera zehazten delako. Zenbat denbora gehiago itxaron zure alokatzeko autoa erreserbatu nahi baduzu, orduan eta garestiagoa izango da. Alokairuan autoen konpainiak aireportuan edo aireportutik bulegoa du, hegan egitea eta gidatzea erraza da. Hegazkina hartu eta aireportura iristen denean, autoarengandik atera eta gidatzeko aukera izango duzu. Aireportura hegaz egin nahi duzun heinean etxera heltzeko, alokatzeko autoaren itzulera besterik ez duzu. Erraza! Auto bat alokatzen duzunean, azkeneko askatasuna lortu behar duzu edonora eta Ekaterinburg inguruan nahi duzun tokira. Inoiz ez duzu autobusez edo trenez apur edo itxaron beharko. Garraio publikoa inoiz ez den lekura irits daiteke. Beraz, auto bat alokatzea aukera ona da Ekaterinburg-era. Ekipamendua121.com-ek ez du soilik Ekaterinburg-eko autoak alokatzeko erabilgarritasuna alderatzen, baizik eta prezioak ere. Beraz, inoiz ez duzu ordaindu gehiegi Ekaterinburgeko autoen alokairuan gurekin erreserbatzen zarenean. Aholkua: ziurtatu aldez aurretik alokatzeko ibilgailuak erreserbatzea, prezioak hornidura eta eskariaren arabera zehazten direlako. Ez squander zure denbora eta ahaleginak eta erosten oso ona auto asegurua taxi-gidariak a Ekaterinburg. Gidatzeko burua aches eta antsietatea argi, zure babesa legearen arabera ondoren exekutatu eta egin kanpoan ez du eduki aukera emango du lege-arazoak ondoren. Autoan alokatutako hornitzaileei bakarrik lan egiten diegu kokapen honetan, beraz, auto bat alokatu ahal izango duzu. Edozein motatako autoa behar baduzu: ekonomikoa, trinkoa edo prima, alquiler121.com autoaren alokairua egokia aurkituko duzu. Hasi zure gaiak konpontzeko eta askatasuna eta lasaitasuna zure alboan norbait benetan konpondu zure bizitzan izatea gozatzeko.\nAlquiler de coches en Leeuwarden aeropuerto Compara los precios de alquiler de coches


Hedabideen bidez jakin ahal izango zenuten bezala, Nafarroako Gobernuko Hezkuntza Departamentuak Hezkidetza Plan bat egin berri du, aurtengo ikasturte honetan Nafarroako 16 ikastetxetan martxan jarriko dena.\nIbilbide hori osatzeko familien parte hartzea beharrezkoa da. Kurtso honetan zehar plan honetan parte hartu eta zuen ekarpenak egin ahal izango dituzue, formakuntzetan parte hartuz eta prozesuaren parte izanez.\nHonako hauek izango dira 2017/18 ikasturtean zehar zuen seme-alabekin landuko ditugun eremuak:\nAutonomia, independentzia pertsonala eta enpleguaren zentraltasuna.\nSexualitatea, tratu onak eta bortizkeriaren aurkako prebentzioa.\nDesberdintasunaren kontrako kontzientzia kritikoa eta aldaketarako ahalmena.\nLidergoa, ahalduntze pertsonala eta taldekoa eta gizarte partaidetza.\nIkasturtean zehar familiekin ondoko jardunaldiak egingo ditugu:\nSkolae 1. jardunaldia\nSkolae 2. jardunaldia\nSkolae 3. jardunaldia\nSkolae 4. jardunaldia\nEski Kanpaina 2022: lekua eta datak\nEskola Kontseilua berritzeko hauteskundeak 2021\nCopyright © 2021 · Kreativ Pro para Genesis Framework · WordPress · Hasi saioa


Obra txikiak egin ahal izateko izapidea. Obra hauek egin ahal izango dira:\n1.- Etxebizitzaren barneko eraberritzeko obrak egiteko edota zorua, sabaia, sukaldea, bainugela, zurajea, ur instalazioa, saneamendua, argia... konpontzeko edo berritzeko. Betiere, obra horiek espazioen banaketan, egituraren elementuetan edota kanpoko fatxadetan eraginik ezingo dute izan.\n2.- Kanpoko ateak eta leihoak aldatzea, balkoien itxiturak nolanahi ere salbu utzirik, lehen dituzten ezaugarriak oso-osorik mantenduz (neurriak, formak, koloreak...).\n3.- Segurtasun baldintza orokorretan eraginik ez duten instalazio-konponketak edo berrikuntzak, udal zerbitzu-sareetatik harreren alta edo baja emateko obrak.\n4.- Teilaberritzeak. Teilatua berritzeko obra horiek ezin izango dute haren egitura eta/edo banaketa aldatu.\n5.- Fatxadak pintatzea lehengo kolorea mantenduz.\n6.- Teilatu-hodiak aldatzea.\n7.- Barneko ateak eta leihoak eta elementu sanitarioak (bainera, komuna, bideta, konketa) aldatzea.\n1.- Jakinaren gainean jartzeko obren gaineko eskaera-orria ondorengo datuekin:\n1.1.- Eskatzailearen identitatea.\n1.2.- Egin beharreko obrak: Deskripzioa, kokapena eta hasteko eta burutzeko aurreikusitako datak.\n1.3.- Obren aurrekontua. 6.000 eurotik gorako aurrekontuetako obretarako obra burutuko duten profesionalen aurrekontuaren kopia aurkeztu behar da.\n1.4.- Hala behar balitz, kontenedoren bide publikoa okupatzeko aurreikusitako datak.\n1.5.- Data eta eskatzailearen sinadura.\n2.- Teilaberritze, fatxada pintaketa eta teilatu-hodiak aldatzeko kasuetan, Segurtasun Estudio Oinarrikoa aurkeztu beharko du dagokion Elkargo Ofizialak bisaturik.\nAlkatearen D18/0262 dekretu bidez onartu dira obra hauen aurrekontu minimoak. Obra aurrekontuari dagokion tarifa bidez kalkulatzen da ordaindu beharreko zerga:\nBAT: Ohikoak diren obra jakinaren gainekoak modu sinplean tramitatu ahal izateko ondorengo aurrekontu minimoak ezartzea :\n- Sukaldearen eraberritze integrala: 6.000 €\n- Bainugelaren eraberritze integrala : 5.000 €\n- Bigarren bainugelaren eraberritze integrala: 3.000 €\n- Galdara eta berogailu instalazioa: 4.000 €\n- Kanpo aroztegia: 6.000 €\n- Zoladuraren eraberritzea: 4.500 €\n- Barne aroztegia: 3.500 €\n- Elektrizitate eta telekomunikazio instalazioen eraberritzea: 3.000 €\nBI: Etxebizitzen barruko eraberritze integralen kasuan ondorengo aurrekontu minimoak ezartzea:\n- Erdimailako 70 m2 dituen etxebizitza baten eraberritze integralaren aurrekontu minimoa 35.000€ tan ezartzea hots, 500 € metro karratuko.\n- Azalera handiagoa edo txikiagoa duen etxebizitzen eraberritze integralaren aurrekontu minimoa katastroan azaltzen den azalera erabilgarria eta 500 €/m2 biderkatuz kalkulatzea.\nHIRU: Aurrekontu hauek minimotzat jo arren, eskatzaileak aurrekontuekin justifika dezake egin nahi dituen lanak partzialak direla eta egin nahi dituzten lanen aurrekontua minimo hauen azpitik geratzen direla. Kasu horietan egin nahi diren lanen ikuskaritza egingo da eta txosten teknikoa egingo da aurrekontua minimoen azpitik geratzen dela zuritzeko.\nLAU: Obra jakinaren gaineko lanen aurrekontuen minimo hauek ezarri eta hauei dagozkien tasak likidatu eta ordainaraztea.\nMunta txikiko obrei buruzko Lezoko Udalaren ordenantza (GAO, 2000-12-29).\n3.- .Dagokion zerga kobratzea.\n4.- Hirigintza Sailera bidaltzea.


Lege oharra | urdangarinabogados.com\nSozietatearen izena: URDANGARIN ABOGADOS, S.L.P\nHelbide soziala: San Sebastián, Plaza Bilbao nº 2 – 1º Dcha.\nURDANGARIN ABOGADOS, S.L.P -ak (aurrerantzean emailea ere bai), webgunearen arduraduna den aldetik, erabiltzaileen eskura jartzen du dokumentu hau, zeinak erregulatzen duen www.urdangarinabogados.com webgunearen erabilera. Honela, Informazioaren Gizarteko eta Merkataritza Elektronikoko Zerbitzuei buruzko 34/2002 Legeak (IGMEZ) xedatzen dituen obligazioak bete nahi ditugu, eta webgunea erabiltzen duten guztiei informazioa eman webgunea erabiltzeko baldintzen inguruan.\nWebaren bidez, URDANGARIN ABOGADOS, S.L.P-ak webean eskura jarritako zerbitzu eta edukietara sartzea eta haiek erabiltzea ahalbidetzen die erabiltzaileei.\nURDANGARIN ABOGADOS, S.L.P-ak ematen dituen prestazioak doakoak izango dira Erabiltzaile guztientzat. Hala ere, emaileak webaren bidez emandako zerbitzu batzuk ordaindu egin beharko dira kontratazio-baldintza orokorretan zehaztutako prezioan.\nOro har, zerbitzua emateak ez du exijitzen aurretik Erabiltzaileak harpidetzea edo erregistratzea. Hala ere, URDANGARIN ABOGADOS, S.L.P-ak, zerbitzu batzuk erabiltzeko, aurretik dagokion Erabiltzaile-erregistroa egitea eskatzen du. Erregistro hori zerbitzuaren sailean bertan berariaz adierazten den moduan egingo da.\nEgiazkoa izan behar du Erabiltzaileak ematen duen informazio guztia. Ondorio horietarako, Erabiltzaileak bermatu egiten du benetakoak direla Zerbitzuak harpidetzeko formularioen bidez jakinarazitako datuak. Erabiltzailearen erantzukizuna izango da URDANGARIN ABOGADOS, S.L.P-ari emandako informazio guztia beti eguneratuta egon dadin, une bakoitzean benetako egoera azaldu dezan. Nolanahi ere, Erabiltzailea izango du erantzule bakarra berak egiten dituen adierazpen oker edo gezurrezkoen aurrean eta emaileari edo hirugarrenei sortzen dizkien kalteen aurrean.\nKonstituzioan, nazioarteko itunetan eta indarreango beste arau batzuetan aitortzen diren oinarrizko eskubideen eta askatasun publikoaren aurkakoa bada, mespretxatzen baditu edo erasotzen baditu.\nJarduera delituzkoak, laidogarriak, iraingarriak, indarkeriazkoak edo, oro har, legearen, moralaren eta ordena publikoaren aurkakoak eragiten, bultzatzen edo sustatzen baditu.\nSexuagatik, arrazagatik, erlijioagatik, sinesmenengatik, adinagatik edo izaeragatik jarduera, jarrera edo pentsamendu diskriminatzaileak eragiten, bultzatzen edo sustatzen baditu.\nOhorerako, intimitate pertsonal edo familiarrerako edo pertsonen beren irudirako eskubidearen aurkakoa bada.\nEdonola ere emailearen edo hirugarrenen sinesgarritasuna kaltetzen badu; eta.\n3. BERME ETA ERANTZUKIZUN BAZTERTZEA\nURDANGARIN ABOGADOS, S.L.P-ak ez du inolako bermerik ematen, eta ez da erantzule egiten, inongo kasutan, webaren edo haren zerbitzu eta edukien erabilgarritasun, mantentze edo funtzionamendu egokirik ez dagoelako; edo birusa, programa maltzurrak edo edukietan kaltegarriak daudelako; edo arduragabe, legez kontra edo lege-ohar honen eta erabilera-baldintzen aurka erabili delako; edo hirugarrenek emandako zerbitzuek eta webgunean erabiltzaileen eskura jarritako moldeek zilegitasunik, kalitaterik, fidagarritasunik, erabilgarritasunik prestasunik ez dutelako gertatu daitezkeen edozein motatako kalte eta galeren aurrean.\n5. ESTEKAK (LINKS)\nWebgunetik, hirugarren webetako edukietara birbideratu daiteke. Hirugarrenek sartutako edukiak webetik beti kontrolatu ezin ditugunez gero, URDANGARIN ABOGADOS, S.L.P-ak ez du bere gain hartzen inongo erantzukizunik eduki horiekiko. Nolanahi ere, emaileak adierazten du berehala kenduko duela legeria nazionala edo nazioartekoa, morala eta ordena publikoa urratu lezakeen edozein eduki. Gainera, berehala kenduko du web horietarako birbideraketa, eta agintari eskudunei eduki horren berri emango die.\n7. SARE SOZIALAK\nJakinarazten dizugu URDANGARIN ABOGADOS, S.L.P-ak parte hartu dezakeela sare sozialetan. Haietan erabiltzaileek sartzen dituzten tratamendua [emailearen jarraitzaile bihurtuz sare sozialetan (eta/edo edozein lotura edo konexio-ekintza eginez haien bidez)] atal honek arautuko du, eta baita sare sozial horiek erabiltzeko baldintzek, haien pribatutasun-politikek eta haietara sartzek araudiek ere bai zeinak erabiltzaileek aurretik onartu dituen. URDANGARIN ABOGADOS, S.L.P-ak sare sozial horien bidez emailearen jarduera, produktu eta zerbitzuei buruzko informazioa emateko eta Sare Sozialen araudien uzten duten beste edozein helburuetarako tratatuko ditu zure datuak, baina ez da haien pribatutasun-politiken erantzule egingo.


Irakurle-taldeak bihar amaituko du lehen ikasturtea | danbolin\nIrakurle-taldeak bihar amaituko du lehen ikasturtea\nBihar, ekainaren 14an, ostegunez, egingo du ikasturteko azken saioa Zestoako irakurle-taldeak. Abenduan hasi zuen ibilbidea, zazpi liburu irakurri dituzte bidean. Hain zuzen, biharko saioan, zazpigarren liburua aztertuko dute Amaia Apalauzaren gidaritzapean.\nAgurreko saioan 33 ezkil liburua aletuko dute taldeko partaideek. Miren Gorrotxategi liburuaren idazle azpeitiarra ere saioan bertan izango da; horrela, liburuaren ikuspegi sakona bereganatuko dute irakurleek.\nLagunarteko afariarekin emango diote amaiera lehen ikasturteari. Hemeretzi lagunek hartu dute parte Zestoako irakurle-taldean: hamazazpi herritar, Amaia Apalauza eta aldizka etorri den laguntzaile bat.\nTaldetik jaso ditugun iritzien arabera, jendea oso gustura ibili da; errepikatzeko gogoarekin gelditu omen dira. Zorionak eta eskerrak ematea besterik ez zaigu gelditzen, gure herrian literatura-zaletasuna bultzatzeko egin duten ahaleginagatik.\nEa datorren ikasturtean ere jarraipena izaten duen Portale Kultur Elkartearen ekimenez sortutako ekintzak.\nGogoratu irakurle-taldearen jarraipena egin nahi duenak baduela sarean jarraitzeko aukera:\nPrevious Article Itxaropena Dantza Taldeak "Plazara" ikuskizuna eskainiko du larunbatean\nNext Article Abian da 2018ko Global Training beken programa


Hemen zaude: Justizia > Justizia Errestauratiboa > Justizia Errestauratiboaren Zerbitzua\n2007. urteaz geroztik Euskadin Auzitegi Barruko Bitartekaritza Zerbitzua dago. Data hori baino lehen, Zigor-arloko Bitartekaritza Zerbitzua deitzen zen.\nJustizia Errestauratiboaren Zerbitzuaren sorrerak aldaketa sakona eragin du orain arte ezarritako sisteman, auzian parte hartzen duten norbanakoen ingurukoen eta komunitatearen parte hartzea ahalbidetzen duelako. Zerbitzua, hortaz, epaitegi barruko kooperazio zerbitzua izateko jaio da, baina baita gizartean bakea erdiesteko bidean dinamika ezberdinak bultzatu eta horietan sakontzeko ere.\nZerbitzuaren jarduerak hiru ardatz ditu: Gizarte arloa, sikologikoa eta lege arloa. Hori dela eta, JEZren lantaldea gizarte-langilez, psikologoz eta abokatuz osatuta dago.\nProzesu errestauratiboa gerta dadin, dagokion epaileak auzia Justizia Errestauratiboaren Zerbitzura bideratu behar du. Ondoren, erraztaileek alde bakoitzarekin hitz egingo dute, prozesuaren nondik norakoak azaltzeko. Alde biek onartuz gero, alde bakoitzarekin -banaka- lehen batzarra egingo da.\nBiktima eta salatutako norbanako asko lagunek edo senideek lagunduta joaten da lehen fase horretara. Halere, alde bien arteko batzarrera salatzailea eta salatua bakarrik joan daitezke. Batzar horietan hiru alde egoten dira, bideratzaileak bigarren mailan egon behar du eta erabat inpartziala izan behar da, garrantzitsuena biktimaren eta erasotzailearen arteko elkarrizketa baita.\nDena ongi badoa, prozesuaren amaieran alde biek akordioa sinatuko dute eta dokumentua auzia Justizia Errestauratiboaren Zerbitzura bideratu zuen epaileari bidaliko zaio.\nFamilia arloan prozesua antzerakoa da. Prozesu errestauratiboa gerta dadin, dagokion epaileak auzia Justizia Errestauratiboaren Zerbitzura bideratu behar du. Bideratzaileen ardura da auzitan dauden aldeekin informazio-batzarra egitea; batzarrera, horrela nahi izanez gero, abokatuarekin joan daitezke. Onartuz gero, aldeak, bideratzaileek lagunduta, akordio batera iristen saiatuko dira. Hala gertatuz gero, auzia judizialki amaitutzat emango da.\nEuskadin Bitartekaritzak izan duen garapenaren datuak Auzitegi Barruko Bitartekaritza Judizialeko Memoriara jo ezazu.\nEuropako beste herrialde batean bitartekaritzara jo beharra duzu? Europako e-justizia atarian Europan bitartekari batekin harremanetan jartzeko modua azalduta dator.\nEuskadiko Justizia Errestauratiboaren Zerbitzuari buruzko informazio gehiago nahi al duzu? JustiziaEus-en zerbitzu horren nondik-norakoak, nork erabili ahal duen, prozedura zein den eta bitartekaritza prozedura nolakoa den ikus dezakezu.


Nortzuk gara | Txorbela\nArrasateko otxoterik onenetarikoena\nTxorbela Otxotea 2008-ko martxoaren bi-an sortu zen, lagun talde txiki batek edukitako “okurrentzia” baten ondorioz. Badakizute nola izaten diren gauza horiek: ¿zergatik ez gaituk batzen ta abestitxo batzuk entsaiatu? Ezetz…. baietz… ta begira orain.\nArrasatek beti danik izan du otxoteetarako afizioa, izan ere, azkeneko Euskal Herriko Otxoteen txapelketa ofiziala hemen izan zen 1970 urtean. Arrazkero ez da egon Arrasaten seriotazunez arlo hori landu duen talderik. Bestalde ,hemen beti egon izan dira disziplina hau jorratu izan duten abeslariak. Santa Agedako koroak, adibidez, otxoteen kantak abesten dituzte gehien ere.\nOtxotea kamara talde bat besterik ez dugu. Denok dakigun bezela, kamara musika jorratzeak “belarri musikalaren” garapena du bere ondorio naguziena. Izan ere, kamara errepertorioak afinazioaren zentzumena garatzen du, beste ahotsarekin batera jokatzeko gaitasuna pizten du. Ta ahaztu gabe, garrantzi haundia duen gaia, autodiziplinaren garapenerako ikaragarri onuradunak diren ohiturak hartzera behartzen ditu abeslariak.\nLehenengotik pentzatu genuen hiru partaide soka bakoitzeko izango zela zenbaki onena, zeren edozein arazo eduki ezkero, beti izango zirela bi gutxienez. Geroztik momentu kritikoren bat izan dugu sokaren bat “bakarlari” bezela saiatu beharrekoak, baina hemen esaten dugun bezela “dabillenai pasatzen jakoz”.\nMomentu honetan honek gara partaideak:\nJuan Bautista Agirre, Josetxo Urrutia ta Tomas Aspe. Ta sarritan Xabier Barriola ta Josean Vegaren ezin besteko laguntza izaten dugu.\nJesus Mari Zabala, Xabier Zabaleta (Txantxi) ta Mikel Balantzategi.\nJose Julio Heriz, Xabier Olabarria ta orain etorri berria dugun Javier Retegi. Zuzendari lanak ez dituenean egiten, Mikel Arregi ere baritono artean kokatzen da.\nInazio Olaizola, Angel Oruna ta Jose Luis Azkarate (Zelaitxo).\nTxorbela Otxoearen Bloga\nAnonimoa(e)k Txorbela Otxoearen Bloga bidalketan


Mendiko Jardueren XVIII. Argazki lehiaketa, 2023ko Egutegia\n2022ko Ekainak 15, Asteazkena-(ea)n bidalia\nGipuzkoako Mendizale Federaziotik aurten argazki lehiaketan parte hartzera gonbidatu nahi zaituztegu. Lehiaketa honen helburua gizartea mendiek duten aberastasunaz eta bertako jardueren aniztasunaz kontzientziatzea da.\nArgazki lehiaketa honetan aukeratutako lanak Gipuzkoako Mendizale Federazioko 2023ko egutegian agertuko dira. Lan honek gure mendietako balio naturalekiko kontzientzia areagotu nahi du.\n2022ko Ekainak 3, Ostirala-(ea)n bidalia\nJoan den maiatzaren 31n amaitu zen Rural Kutxak emandako federazio-lizentziaren diru-laguntza jasotzeko epea. Finantza-erakundearen eta Gipuzkoako Mendizale Federazioaren arteko lankidetza-hitzarmen horren garrantzia eta federatu gazteenei eskaintzen dizkien onurak kontuan hartuta, bi erakundeok egokitzat jo dugu epea uztailaren 31ra arte luzatzea.\nLarra espeleologia espedizioa - 2022ko kanpaina\n2022ko Ekainak 1, Asteazkena-(ea)n bidalia\nBurumendi elkarteak eskatuta, Larra 2022 espedizio espeleologikorako kanpaina finantzatzeko kamiseten salmentari buruzko informazioa ematen dizuegu.\nArritzaga-Artubi, Erlogoena eta Kopako Harri Eskalada Guneen erregulazioa\n2022ko Ekainak 2, Osteguna-(ea)n bidalia\nGipuzkoako Foru Aldundiaren Ekonomia Sustapeneko, Turismoko eta Landa Garapeneko departamentuak eta Gipuzkoako Mendizale Federazioak elkarlanean dihardugu Gipuzkoako eskalada guneetan espezie mehatxatuen garapenean sor daitezkeen eragozpenak ekiditeko.\n2022ko Maiatzak 26, Osteguna-(ea)n bidalia\nGipuzkoako Eskolarteko Ibilaldi Neurtuak 2022\n2022ko Maiatzak 10, Asteartea-(ea)n bidalia\nJoan den maiatzaren 7an eta 8an Eskolarteko Ibilaldi Neurtuak ospatu ziren. Egun horietarako antolatutako ekitaldi ugariengatik datak egokiak ez ziren arren, eskualde desberdinetako 704 ikasle bertaratu ziren, 491 guraso lagun zituztela, guztira 1.195 parte-hartzaile izanik. Eskerrak eman nahi dizkiegu bertaratutakoei eta antolatzaileei egindako ahaleginagatik eta, beste behin ere, gazteen artean mendizaletasunaren festa hau ospatzeagatik. Hurrengo lotunean ibilaldien partaidetza txostena dago eta baita ibilaldi desberdinen argazki adierazgarriak ere.\n2022ko Apirilak 29, Ostirala-(ea)n bidalia\nEskola-umeek orientazioa mendian bertan praktikatzeko eta norberak mapa eta iparorratzaz dituen trebeziak erakutsi ahal izateko, Eskolarteko VI Orientazioko Lehiaketa´22 antolatu da. Lau probek osatuko dute eta ez da podiumik egongo.\nKorrespontsal Gazteen kanpamentua FEDME\n2022ko Ekainak 23, Osteguna-(ea)n bidalia\nFEDMEk kanpamendu bat antolatu du Autonomi Erkidego guztietako 14 eta 15 urteko gazteentzat. Udalekua uztailaren 31tik abuztuaren 6ra izango da. FEDMEk komunitate bakoitzeko neska mendizale bat eta mutil bat aukeratuko ditu, non esperientzia interesgarri hau partekatzeko aukera izango duten. Informazio gehiago nahi izanez gero, jo esteka honetara:\nAmasolako Liztor asiarren kabia desagertu da\n2022ko Apirilak 20, Asteazkena-(ea)n bidalia\nJoan den udazkenean Amasolako eskalada gunean liztor asiarrek kabi erraldoi bat sortu zuten “rotaflexa garraxika” bidean. Orduz geroztik eremu hori mugatuta izan dugu, eskalatzaileak bide horretara gerturatu ez zitezen. Dagoeneko kabia desagertu da eta arriskurik ez dagoela egiaztatu dugu. Ondorioz, zinta eta karteltxoak kendu ditugu jadanik eta albiste honen bidez eremu osoa berriro ere zabalik dagoela jakinarazten dizuegu.


Euskadi nabarmentzen da Interneteko konexioan, baina gutxi erabiltzen da transakzioetan - Deia\nEspainiako Gizarte Digitalari buruzko ikerlanaren arabera\nEuskadi nabarmentzen da Interneteko konexioan, baina gutxi erabiltzen da transakzioetan\nNahiz eta gehien garatuta dauden eremuen parean egon, gutxi erabiltzen da banku-eragiketak edo interneten bidez erosketak egiteko adibidez\ndeia.eus 09.02.2020 | 01:15\nBILBO. Euskadi Europar Batasunaren barruan gehien garatuta dauden eremuetakoaren parekoa da, bai Interneteko konexioetan, bai trebatutako pertsonengan, baina Internet erabiltzean posizio ahula du transakzioak egiteko, adibidez, banku-eragiketak edo dendetan erosketak egiteko.\nHori da, hain zuzen ere, Espainiako Gizarte Digitalari buruzko ikerlanean agertzen dena. Fundazio hori Telefónica Fundazioak argitaratu zuen, eta horrek azpimarratzen du 2018. urtean Euskadin gizarte digitalaren egoera hobetu egin dela 2017an.\nZehazki, Euskadirako Ekonomia eta Gizarte Digitalerako Adierazlea %4,8 hazi da 2018an, 5. postura iritsi eta Ebko herrialdeekin alderatuz gero 5. postura arte aurrera egin duen bost dimentsioetako bakoitzean. 2017an bere posizioa 6. izan zen.\nEuropako herrialdeetako datuak Europako Digital Economy and Society Index (DESI) adierazleetik atera dira. Europako Agenda Digitalean monitorizatzen diren 100 adierazletako 30 adierazlerik garrantzitsuenak haztatzearen ondorio da DESI, eta herrialde bakoitzean informazioaren gizartearen bilakaeraren jarraipena egiteko erreferentzia da.\nDESI-k bost dimentsio ditu (konektibitatea, giza kapitala, Interneten erabilera, teknologia digitalen integrazioa eta zerbitzu publiko digitalak).\nKonektibitateari dagokionez, Euskadi laugarren lekuan dago, 2017an baino% 4,3 gehiago. Hainbat alderditan konektagarritasun-ahalmen handia dago (banda zabal finkoa eta mugikorra, banda zabal azkarra eta ultrabizkorra). Azpiegitura teknologiko horien erabilgarritasuna trakzio-funtsezko alderdia da, eta jarduera ekonomiko aurreratuak garatzeko aukera ematen du.\nOptimora iristeko, belaunaldi berriko banda zabala zabaltzen ari da industrialde guztietan edo periferiko periferikoetan.\nGiza kapitalean, indizea% 4,5 hazi da, eta 7. maila, berriz, herrialdeen sailkapenean. Hazi egin dira gaitasun digital aurreratuak dituzten herritarrak, eta nabarmen handitu dira Informazioaren Teknologietako espezialistak.\nInterneten erabileran, 2018an lortutako% 2,5eko hazkundea ikusten da, baina oraindik ez da hobekuntza konparatiboan gauzatzen, eta dimentsio bakarra Europako batezbestekoaren azpitik dago.\nInterneterako sarbidea duten etxeen ehunekoa 2,8 puntu igo zen, %89,1, eta 16 eta 74 urte bitarteko biztanleen artean Internet erabiltzen dutenen ehunekoa %86,3 izan zen, 2017an baino 0,6 puntu gehiago.\nBaina Internet bidezko bankarizazio eta erosketak egiteko hedapena ez da, aldi berean, EB-28ko herrialdeekin gertatzen den erritmo berean aireratu.\nZehazki, txostenak dio Eaeko herritarren% 45,1ek sarearen bidez erosi zuela, eta 2018an% 1,8 hazi dela.\nTeknologia digitalen integrazioari dagokionez, egoera eta aurrerakuntza positiboak dira, %13,1eko hazkundearekin.\nAzkenik, zerbitzu publiko digitalei dagokienez, azpimarratu du gobernu elektronikoaren aurrerapenari esker zerbitzu publikoen digitalizazioan pixkanaka aurrera egin ahal izan dela, nahiz eta zerbitzu publikoak on line erabili.\nEaeko herritarren% 62,1ek elkarrekintzan aritu dira administrazioarekin:% 54,9k web orrietako informazioa lortu du,% 37,6k formularioak deskargatu ditu eta% 35,6k betetako formularioak bidali ditu.\nLaburbilduz, azterketaren arabera, 2018an Euskadiko egoera digitala Europako iparraldeko eskualde aitzindariekin baterantz doa, eta Europako DESI adierazlearen lau dimentsiotan eta oraindik posizio ahulak ditu Interneteko zerbitzuen erabileran transakzioak egiteko.


Bagenuen “kriptotxanpon”, baina nik dakidala Goizalde Landabasok erabili du gurean lehenbizikoz “kriptomnesia”. Orain Elhuyarrek “critomnesia” sartu du hiztegian.\nBaudelairek itzuli zituen frantsesera Edgar Allan Poeren ipuinak. Eta kontatu zuen Poeren ipuin-liburu bat aurrenekoz ireki zuenean, izuturik eta liluraturik aurkitu zituela, ez soilik berak amestutako eszena osoak, baizik orobat berak pentsatutako esaldi zehatzak, Poek hogei urte lehenago idatziak. Alderantzizko norabidean, baina denboratik ateko izpirituen komunikazioari dagokio, igualki, criptomnesia. Lurtarragoa izan daiteke alabaina, pikareskaren mugakidea. (“Igualki”ren bidetik, ikasle batek azterketan “momentualki” idatzi du, “momentáneamente” buruan, edo agian “de momento”; hain polita izan arren, oraindik ez da hiztegietan ageri).\n“Criptomnesia” hitzaren greziar oinarri etimologikoak “oroitzapen gordea” esan nahi du, eta ez da zehazki eritasuna. Badu lapurretaren eta plagioaren antza; izan ere, lapurreta eta plagioa baita. Ohiko plagioa ez bezalakoa, ordea, oharkabean gauzatzen denez: plagio inkontzientea adierazteko erabiltzen da batez ere, plagiogilea ohartzen ez deneko plagioa. Plagiogiletzat salatzen bazaituzte, epailearen aurrean esan dezakezu ez zinela konturatu, inkontzienteki egin zenuela. Barka nazazu, epaile jauna, criptomnesia izan da, zin degizut.\nFreud ohartu zen bere Eros eta Thanatos azken batean Enpedoklesen Maitasuna eta Gorrotoa izan zitezkeela, eta criptomnesia aipatu zuen. Michel Onfrayk dio Freudek Enpedoklesi ez ezik Nietzscheri eta beste hainbat filosofori ere ideiak ohartuki ebatsi zizkiela, eta criptomnesia ez zela izan aitzakia baizik. Onfrayk berak hamaika aldiz adierazi du, berari bururatu balitzaio bezala, Gilles Deleuzek Nietzscheren betiereko itzuleraz egin zuen interpretazioa okerra dela: Deleuzek itzulera selektiboa aipatu baitzuen, eta Nietzschek, ostera, guzti-guztia itzuliko dela. Ordea, Onfrayk baino lehen Clément Rossetek edo Fernando Savaterrek egina zioten kritika horixe Deleuzeri. Eta Onfrayk irakurriak ditu bai Rosseten eta bai Savaterren liburuak.\nBestalde, Onfrayk berari otu balitzaio bezala errepikatzen du, halaber, optimistak guztia edertasun aizun batez ikusten duela, pesimistak berriz dena ilun; azkenik, tragikoak ikusiko luke dagoena benetan den bezain gordin, eder eta ilun. Hori ere zenbait hamarraldi lehenagotik zuen Clément Rossetek garbi idatzia, besteak beste Filosofia tragikoa (1960) eta Txarrenaren logika (1971) liburuetan. Izan litezke Onfrayren criptomnesiak. Edo proiekzio psikoanalitikoa: Freud ezin gogorrago salatzen duzu egiteagatik zuk zeuk behin eta berriro degizuna. Baina ziur aski aldi berean izango da proiekzioa eta criptomnesia.\nUdan, Joxe Azurmendiren Gizaberearen bakeak eta gerrak berrirakurtzen ari nintzela, egundoko sustoa: institutuan, Antropologia irakastean, gaur egun nagusi den ikuspuntua azaltzen dut: gizakia animalia da. Gainera, ez dago alde batetik giza animalia eta bestetik gainerako animalia guztiak. Gizakia “beste” animalia bat da. Noski, baditu berezitasunak. Alta, edozein animaliak dauzka berezitasunak. Errinozeroak, adibidez, aski nabarmena. Horixe errepikatu izan dut urteak joan urteak jin, errinozeroarena niri bururatutako adibidea bailitzan.\nEz horixe, orain dela berrogeita bost bat urte idatzi baitzuen Azurmendik.\nPsikologian ere, bada mistikoen psikologiaren inguruko ideia zahar bat: jainkotasunera hurbiltzeko ez da inongo gertaera ikaragarri garrantzitsurik behar; aldiz, eguneroko traste, kontu edo zereginik arruntena izan liteke bitartekari eta gorabide, hala nola laranja, eztula, platera, dutxa, harria, siesta, makila… Klasean esan izan dut dibinitateak zenbaitetan gauzarik arruntenak darabiltzala mistikoei amua botatzeko. Esaldi antzekoegia aurkitu berri dut aspaldi irakurritako Ernst Jünger-en Anotaciones del día y de la noche-n.\nLitekeena da nire buru koxkor honek inoiz ez sortu izana ideia berri bakar bat ere. Menturaz, esan eta idatzi ditudan milioika karaktereak, den-denak, izan dira itzulpen, plagio edo criptomnesia. Ea aurrerago zerbait okurritzen zaidan, behin jubilatu ostean edo. Momentualki, itxuraz, deus gutxi.\nCriptomnesia, oraitzapen gordea\nHezkuntzako langile eta ikasle sindikatuek deitutako mobilizazioen aurrean...\nZer duzu buruan “Criptomnesia”-ri buruz\nNagore 2022-03-19 21:48\nEta? Egin duzu lo? Motzenean beti izan da toki goxo bat.


Arkitektura garaikidea Bermeon | turismoabermeo\nArkitektura garaikidea Bermeon\nBermeoko arkitektura garaikideak Bizkaiko eskualdeko buruetan oso ohikoa ez den kalitate maila du eta are gehiago bere arkitektoen garrantziagatik, bermeotar arkitektoen belaunaldi aparta: Teodoro Anasagasti, Pedro Ispizua edo Fernando Arzadun, euskal eta europar arkitekturan garai horretako profesional onenen artean daudenak. XX. mendearen lehenengo erdian nagusi ziren korronte estilistikoetatik ibilbidea egitea posible da, eta horretarako... aukeratutako 13 adibideak.\n1. Ospitale psikiatrikoa\nOspitale hau Euskal Herriko ospitaleetako arkitektura garaikidearen gailurretariko bat da eta espainiar estatuko bikainetariko bat.\nAchucarro arkitektoak agindutakoa irakurketa eklektiko bereziarekin eta ederki gauzatuta ebatzi zuen, ospitaleetako arkitekturak behar zuenari erantzun ezin hobea emanez. Aurkitu zuen irtenbidea adreiluaren arkitekturaren aldagaia aukeratzea izan zen, duen xumetasuna eta kostu txikia laguntza- eraikin baten oinarrizko eskakizun bietara ederki egokitzen delako, arrazionaltasunera eta doitutako eraikitze aurrekontura. Eklektikotasuna, edertasun handiko erabilera plastikoa duen adreilua erabiltzean jartzen da agerian, eragin bik markatutakoa: Klasizismoa tximini, itxitura, teilatu-hegal, inposta eta baoen apaingarritasunari irtenbidea aurkitzeko eta erdi- aroko estilo berria aurrealdeko hormen amaieretan eta hormapikodun ganbaretan.\nTipologikoari dagokionez ere, oso erabakigarria da euskal arkitektura garaikidean pabilioien eredua sartzean bide-erakusle izan zelako.\n“Sociedad bermeana” elkartearen egoitza den eraikina, 1894an eraiki zen. Severino Atxukarroren lana, jauregitxo frantsesaren itxurakoa da. Ekleptizismo korronte barruan kokatzen da.\n1983ko uholdeen ondorioz bere barru guztia eta fatxadaren alde bat jausi ziren. Berriztatua izan zen arren gero, Ignacio Zuloagaren eta beste margolari famatu batzuen balio handiko pinturak galdu ziren tamalez.\n3. Udal hilerria\nBermeokoa, XIX. mende amaieratik Bizkaian eraikitzen joan ziren nabarmendutako azken nekropolia da, esaterako Bilbokoa, Getxokoa edo Portugaletekoa. Atariak, tratamendu soil eta apaingarririk gabeko erdi-aroko estilo berriko ukituak dituen diseinu eklektiko klasizista zuzenari erantzuten dio. Bertoko harribitxia, kalitate izugarrizko exekuzio duen kapera da, palladiano berriko estiloko eklektizismo ariketa eztia. Hilerri honetan estilo bitako lurperatze multzo nabarmenduak daude:\nEklektikoak: Telletxea (1908), Uriarte, Echevarria (1924) eta Garcia.\nart déco: Elejebarrieta eta Artaza (1928).\nEtxe hau ariketa oso erabakigarria da, Euskadiko arkitektura garaikidean geratzen diren enpresa motako famili bakarreko etxebizitzen adibideak oso eskasak direlako. Etxe hau egiteko Jose Garavillak agindu zuen, Conservas Garavilla S.A. izeneko bere enpresaren lur esparruan. Lantegia 2004an eraitsi zen.\nVidechearen egitasmoak eklektizismoa ulertzeko modu oso pertsonal bati erantzuten dio, erreferentzia desberdin biren batuketatik sortutakoa:\n-Klasizista baoetako molduretan, harrizko balaustradak eta harlanduzko itxitura- hesia.\n-Ingelesak begiratoki, aldapa handiko estalki eta egurrezko gezurrezko egituretan.\nModernismoaren urruneko eragina ere nabari da balkoietako eta itxitura-hesiko burdinetan.\nEtxe honek nabarmendu beharreko beste balio bat dauka, jatorrizko barruko dekorazioa mantentzen duela.\n5. Etxebizitzen eraikina\nAnasagasti arkitektoa, Bermeon jaiotakoa, irakasle moduan izan duen ekarpen teorikoagatik eta bere arkitektura bikainagatik Espainiako arkitektura garaikideko pertsona ezagunenetarikoa da.\nBermeon pertsonalitate handiko lan modernista nabarmena egin zuen. Erremedio kaleko eraikin hau vienar itxurako bere irakurketa modernista bereziaren adierazpen bikaina da. Berezitasuna ondokoetan ageri da: masen arazketa formalaren azpimarratzean eta errepertorio apaingarri dotorean, lau itxurakoa dena, masen tratamenduan zorroztasuna errespetatzeko irtenbide izateko.\nErabilitako baliabideak honako hauek dira: Margo biziak, moldura lau eta artezak baoen birmarkoetan, motibo biribildun pilastrak eta itxura birobil dotore eta landuak dituzten balkoiak.\nEtxea 1930 inguruan zaharberritu egin zen, egurrezko begiratokia gaur egungo igeltserotzazkoagatik aldatzeko eta ganbara etxebizitza bihurtzeko. Honek hutsune gehiago behar izatea ekarri zuen. Bere art deco irakurketarekin zaharberritzea hau, etxearen vieniar izpiritura ederki egokitu zen.\nAnasagasti arkitektoa, behin modernotasunaren haria amaituta, bertoko aukerara bueltatu zen. Bere euskal estilo berriaren ikuspegia ez da tradiziozko arkitekturaren elementu bereziak erreproduzitzeko ohikoa, baizik eta bere muina ulertzera doa, hau da, bere eraikuntza- arrazoia. Honek berekin dakar eraikin etzana izatea, duen eskola funtzioarekin bat datorren leiho handiko egikera garbikoa, ageriko harri-hormaren bitartez, miru-buztan erako estalkiekin, ezproiak eta antolaera angeluarra duen dorrearekin bertokora igortzen duena.\n“La casa del niño” Euskal Herriko arkitektura garaikideko art décoaren lan gorenekoetariko bat da. Masa zorrotzetako bolumena da, geometrizazioaren enfasiarekin animatzen dena, hainbat bolumenen nahastearekin eta apaindura xumea erabiliz: Margo zuria eta berdearen konbinazioarekin egindako kromatismo fina eta forma geometrikoei indarra emateko ezaugarri duen diseinudun eskudelak. Barruko aldeak oso garbi eta araztuak dira, modernotasun handiko formulazioa.\n8. Sagrado Corazón kapera\nErlijio tipologiarako proposamen oso erabakigarria dugu proiektu hau, euskal, espainiar eta europar arkitekturan erregistro modernoaren aplikazio adibideak oso eskasak direlako. Ispizua arkitektoaren irtenbidea bikaina da eta erabat erakargarria.\nBerezitasuna dorrea ulertzeko modua da, aurreratuta ipini zuena, planteamendu kubista batekin, déco eragin garbiarekin eta berritasuna indartzeko zuriz margotuta. Déco estiloko zantzuak aurrealde nagusiaren dekorazioan antzematen dira, “montacaballo” motako erremateak, gurutzea eratzen duten azulejoak, moztutako plakak eta edestu gabeko eskusoiak. Dorrea errematatzen duen Bihotz Sakratuaren eskulturak kubismorantz jotzen duen irakurketa bati erantzuten dio, gizakiaren irudi geometrizatuaren tratamenduan adierazten den bezala.\nKapera honek bere barrualdeko art déco apainketa galdu du, duela urte batzuk gimnasio bihurtu zutelako.\n9. Kikunbera txaleta\nKikunbera txaleta garrantzi handiko ariketa da, etxebizitza bakarrari modernotasuna ezartzearen ariketa bakanetakoa delako, bai euskal arkitekturan eta baita espainiarrean ere.\nArzadun arkitektoak eskatutakoa itsasontzi-etxe irtenbide originalarekin konpondu zuen, mugimendu modernoaren makinismoaren eragin handikoa ideia, Bermeoko portuaren ikuspegi ederra duen malda handidun orubean egoteari erantzun moduan. Definitzen duten ukituak honako hauek dira: Mailakatutako profilak, mastak, idi-begiak, itsasoa ikusteko begiratokia eta terraza zabala duen estalkia. Hau guztia, itsasontziaren aurrealdea balitz bezala, okertutako barrotearekin babestutako airean dagoen gorputzarekin errematatzen da.\nTxalet honen berezitasuna asko aldatu zen 2004an egin zioten zaharberritzearen ondorioz. Etxebizitza bakarraren banaketa aldatu egin zen hiru etxebizitza egiteko. Horrez gain, jatorrizko osagaiak kopiengatik aldatu ziren (egurrezko arotzeriak, balkoi eta baoetako burdinak, eta abar).\nBatzokia euskal, espainiar eta europar arkitektura arrazionalistaren giltzarria den lana da, estilo modernoko egoitza politiko gutxi mantentzen baitira.\nIspizua arkitektoak indar plastiko handia eta itxura zorrotza duen arrazionalismo espresionista aplikatu zuen. Hori lortzeko irtenbide bi erabili zituen, irudi ikonikoa lortzeko, alakaren tratamendu lerromakurra eta angeluaren areagotzea airean dagoen gorputz baten antolamenduarekin. Nabarmendu beharreko beste arlo batzuk hauek dira: Horizontaltasunaren eta bertikaltasunaren arteko kontrastea, bao etzan handiak, kareletako barrote okerrak, lorategi-terraza moduan ulertutako estalki laua eta begiratokiak, eguterak eta eskaileren gorputzak airean egotearen antolaera, egitasmoaren izaera espresionista areagotzeko.\n11. Etxebizitzen eraikina\nApraiz arkitektoak, Intxausti kaleko ariketa honetan ondo egindako arrazionalismo espresionistako proposamena egin zuen. Bereizgarritasuna Intxausti kalearen eta Arresi kalearen arteko ertzari emandako formulazio lerromakurraren tratamendua da, itsasontzi baten aurrealdea gogorarazten diguna. Beste modernotasun zantzu batzuk apaingarriak kendu izana da, baoen lerro jarraituen nagusitasuna, airean dauden eguterak, tutu biribilez egindako eskudelak eta idi-begiak.\nEtxebizitzak banaketa moderno egoki batekin egin zituen, hormarte bikoizdun joerarekin eta pieza guztiek kaleko argitasun eta aireztapena dute.\n12. San Pedro kofradia\nArrazionalismoak indarrean jarraitu zuen Bermeon Fernando Arzadun, Pedro Ispizua edo Emilio Apraizen lanekin. Kofradia esangura handiko lana da Bermeorako, bere itsas- fatxada modu bikainean adierazten delako. Arzadun arkitektoak gerraondoko arrazionalismoaren irakurketa egokia aplikatu zuen, bere izaera berantiarra dela-eta egikera ez oso zaindua duena. Nabarmendu beharreko arloak hauek dira: Bolumen eskasa, apaindurarik gabe, zuriz margotua, bao ilara jarraituak eta tutu biribilezko barroteak.\nGerraondoko euskal eta espainiar arrazionalismoaren lan erabakigarrienetarikoa dugu Conservas Ormaza.\nIspizuaren ariketaren indarra arlo bitan oinarritu zen:\n-Herriko bilbean sartzea errazteko konposatze- artikulazio bikaina. Hori lortu zuen gorputz desberdin biren kokapenarekin, ezkerrekoan bulegoak eta etxebizitzak, eta eskumakoa fabrikaziorako.\n-Irakurketa arrazionalista fidagarria, fabrikaziorakoa bolumen abstraktu soil moduan egin zuen, hutsune etzanen ilarek artikulatutako estalki lauduna; eta etxebizitzarena, bolumen espresionista moduan, argi geratzen dena bere dorre zorrotza ikusita. Nabarmendu beharreko beste arlo batzuk hauek dira: Adreiluzko plaketa, tutu biribildun balkoia eta Ormaza markaren hiru kartel, joera abanguardistadun bere grafismoagatik.\nDuela gutxi izandako jarduketa baten fabrika bota egin da, lehenengo hormartea izan ezik, Askatasun bideara ematen duen.


Zabaldu dute XI. Kros Txikiaren izen ematea - Urola Kostako Hitza : Urola Kostako Hitza\nZabaldu dute XI. Kros Txikiaren izen ematea\nLarunbat honetan jokatuko da XI. Kros Txikia, 10:30ean hasita. HH2tik LH6ra bitarteko haurrei zuzendutako lasterketa da.\n2016ko Orioko Kros Txikiko irudia. (Aiora Larrañaga/Hitza)\nDatorren larunbatean, maiatzak 21, Kros Txikiaren hamaikagarren edizioa egingo da. Urtero bezala, Zaragueta Herri Eskolak antolatu du haurrei zuzendutako kirol proba. Antolatzaileek azaldu dutenez, hitzorduaren helburua da “kirola eginez, goiz polit bat pasatzea”, eta horregatik, parte hartzeko deia luzatu diete herriko haur guztiei.\nDagoeneko zabaldu dute inskripzioa egiteko epea, eta izen ematea Zaragueta eskolan, kultur etxean eta Karela kiroldegian egin daiteke. Lasterketaren egunean bertan ere egongo da apuntatzeko aukera.


Elur-zuloak – Granja Escuela Xuberoa\nElur-zulo artifiziala lurrean zulatutako putzu bat edo lurraren berezko sakonune bat da non euste-horma batzuk eta zapai bat egokitzen ziren. Elur-zuloak sarbide batzuk zituen neguan zehar elurra sartzeko, eta prentsaketa eta zapalketa bidez izotz bihurtzen zen udako hilabeteetan ateratzeko. Ohikoa da elur-zuloak iparraldera zuzenduta egotea.\nElur-zulo artifizialen jarduera erromatarren garaitik ezagutzen da (K.a. 200 urte), nahiz eta bere hedapen zabala XVI. eta XIX. mendeen artean izan eta XX. mende hasierara arte erabiliak izan diren, orduan makina hozkailuen asmakuntzarekin instalazio hauek erabiltzeari utzi zitzaion. Ordura arte elikagaiak gordetzen ziren kontserbatan, gatzetan, “adobotan”. Elur-zuloei ematen zitzaien beste erabilera bat terapeutiko edo medikua, sukar prozesuak eta hemorragiak eteteko erabiltzen ziren.\nNafarroan egoera onean mantentzen diren elur-zuloak badaude, Oliteko gazteluari atxikita, edo Sangotsan Aragoi ibaiaren ondoan. Iruñan, bi elur-zulo daude, Nafarroako “birerrege”en jauregian bat dago eta bestea, Pozoblanco kalean, kalearen izenaren jatorria bertatik datorrelarik.\nElur-zuloak, beraien kokapenaren arabera, sailkatzen ziren biltegirako, banaketarako edo etxerako gisa. Aurrenengoak mendietan kokatzen ziren elurra maiztasunez egiten duen lekuetan. Bigarrenak herritik gertu aurkitzen ziren, edo herri barruan bertan eta beraien helburua banaketa eta salmenta erraztea zen. Azkenik, etxeetakoak tamaina txikikoak eta familiaren erabilpenerako, etxe barruan eraikitzen ziren.\nElur prezipitazioak hutsak ziren lekuetan, ur putzu xumeak erabiltzen ziren, neguko gau hotzetan izozten zirenak eta egoki moztuta izotz blokeetan hurbileko elur-zuloetara garraiatzen ziren. Izotza, gauez saltzen zen hobeto mantentzeko eta asto edo idi-gurdietan garraiatzen zen.\nGaur egun Nafarroan 139 elur-zulo inbentariatu dira. Gehienak borobilak dira Funes eta Añorbekoak ezik, laukizuzenak direnak, Aberinekoa forma oktogonala dueña eta Osacarrekoa Nafarroan laukia den bakarra dena.\nAzuelo eta Cascante bezala Osacarrek 3 elur-zulo izanik, Garinoainek 4 eta Tuterak 5, hauek ziren Nafarroan elur-zulo gehien zituzten herriak. Osacarreko elur-zuloa 877 m-tan aurkitzen da eta Navazekoa 728 m-tan, forma borobilkoa izanik. Azken hau, Nafarroako elur-zulo handienetako bat da, bertan gorde zitzakeen 400 tona izotz. Handiena Iruñakoa da 600 tona gorde ditzake.


Partiduak ezusteko hasiera eduki du. Doneztebe “The Moment” taldea ikaragarri indartsua dela bagenekien, bainan gutxien pronostikoan sartzen zen izan duten hasiera zapaltzailea; Pascual Vértiz sakalariak ikaragarrizko mina egin dio errestatzaile bikaina den Iruritako taldeari, biolentzia handiaz gain aunitz asmatu baitu. Taldekideek ere ederki jokatu dutenez partidu hasiera honetan, Doneztebeko taldea 0-5 aurreratu da markagailuan.\nBainan parean Irurita “Miguelene” zegoen, azken hiru urteetako talde txapelduna eta aurten ere, faborito nagusia. Eta erakutsi dute beraien kalitatea baita ez dutela erraz etsitzen ere. Pilotak gastatu ahala, Gorka Urtasunek erakutsi du bere trabezia eta ahal ikaragarriak eta taldearen bertze hiru jokalariek ere gora egin dute nabarmen. Horrela, ikaragarrizko aldaketa eman diote markagailuari, zazpi joku eginez bata bestearen atzetik. 7-5 emaitza horrekin zaila ematen zuen bertze gidoi aldaketarik egotea bainan “The Moment” taldekoek, izugarri garrantzitsuak izan daitezkeen hiru joku egin dituzte jarraian. Azkenean, txapeldunek irabazi dute 9 eta 8, itzuliko partidu erakargarri baten zai.


Ohikoa da errepide bazterretako zutabe edota argi-indar zurtoinetan lasai asko pausaturik zapelatz arrunt bat ikustea, inguruneari begira, geldi. Deskantsatzen dagoela pentsa dezakegun arren, hori da bere ehiza-teknika nagusia, geldi itxarotea harrapakinen bat begiz jo arte.\nHego nahiko luze eta zabalak dituen hegaztia da. Hego-luzera 110-140 cm bitartekoa izaten da eta hegaldatzean, hegoak igo eta aurrerantz bideratzen ditu. Buztan zabal eta motza dute, forma borobilduduna. Azken ezaugarri hau baliagarria da tamaina antzerakodun miruetatik bereizteko. Burua berriz sendoa eta lepo motzekoa da.\nZapelatz arruntak Europa, Afrika, Asia eta Ozeano Pazifikoko hainbat irlatan du jatorria. Egun, Europako lurralde gehienetan, Europa eta Afrika iparraldetik gertu dauden Atlantikoko uharteetan (Ingalaterra, Irlanda, Kanariar Uharteak, Azores, Cabo Verde) eta Mediterraneoko irletan aurki daiteke. Asian ia kontinente guztian dago, Europatik Ozeano Pazifikoraino. Afrikan, berriz, iparralde eta ekialdean aurki daiteke.\nEuskal Herrian ia lurralde guztian aurki daiteke, erriberako hainbat txokotan salbu. Izan ere, Euskal Herriko paisajea, egokia da hegazti honentzat eta itsas-bazterretik goi-mendietara, eta hegoaldeko zuhaiztietaraino zabaltzen da.\nEuropa erdialdean, Ingalaterra, Japonian eta Asiako hainbat inguruetan bizi direnak sedentarioak dira. Europa eta Asia iparraldean habia egiten dutenak, aldiz, migratzaileak dira eta Europa eta Asia hegoaldean eta Afrikan igarotzen dute negua. Hainbat populaziok 13.000 kilometroko desplazamenduak burutu ditzakete. Zeharkaldiak lurraren gainetik egiten dituzte eta itsasoa Gibraltargo itsasartetik besterik ez dute zeharkatzen. Migrazioen eraginez, hegaztien pilaketak sortzen dira Espainia hegoaldean eta baina Ekialde Hurbilean ere. Azken ingurune honetan udaberrian 325.000 indibiduo zenbatu dira, uda Europa eta Asia iparraldean igarotzeko pasatzen direnak.\nIngurune irekietan hegan, zutabeetan pausaturik edota lurrean oinez behatzen dute ingurua harrapakinak aurkitu ahal izateko. Jokaera bitxiak azaldu izan dituzte hegazti hauek. Horietako bat suteetan animaliak ihesean direnean ehizean aritzea izan da.\nKumaldi bakarra izaten dute eta udaberrian, martxotik aurrera. Emeak arre-gorriz zipriztindutako 2-4 arrautza zuri jarri ohi ditu. 56 x 44 mm-ko arrautza hauen gainean emeak 33-38 egun pasatzen ditu eta tarteka ehiza utziz, arrak txandaren bat egiten dio txitaldian. Txitoak jaiotzerakoan 45 gramo inguru pisatzen dute eta luma zuriak izaten dituzte. Emeak, lehenengo 15 egunak habiatik ia mugitu gabe eman ohi ditu, baina hortik aurrera, arrarekin batera ehizean hasi beharko du txito aseezinak lasaitzeko. Halere, kume txikienak hil egiten dira gehienetan.\nEgilea: Antton Alberdi eta Garikoitz Perurena | Sorrera: 2012/01/02 | Azken eguneraketa: 2014/08/20 | Bisita-kopurua: 2418 | Argazki nagusia: Pkuczynski (Wikimedia Commons)


Bostehun orrialde Antton Lukuren proposamen kultural berria ulertzeko — dantzan.eus\nHemen zaude: Hasiera › Hemeroteka › Bostehun orrialde Antton Lukuren proposamen kultural berria ulertzeko\nBostehun orrialde Antton Lukuren proposamen kultural berria ulertzeko\nOraingo 'Libertitzeaz' liburu hau duela sei urteko 'Euskal kultura?' haren 'background' gisa har daiteke\nAntton Lukuk 'Libertitzeaz' liburua eman du argitara Pamiela etxearen bidez, non 30 urtetan zehar herri-antzerkiaren inguruan egin dituen gogoetak bildu dituen. Kasu honetan, herri-antzerkiaren kontzeptuak eremu zabala har-tzen du bere baitan: dantza, maskarada, pastorala eta bertsolaritza ere barnean dira.\nNafarroa Beherean bizi da Luku, eta inguru hura du aztergune nagusia. Liburuaren azalean hango paraje ezagun bat ageri da: Salbatoreko ermita eta, atzean, Beorlegi mendia. Eta, argazki haren azpian, dantzarien lau argazki.\nAntton Luku (San Francisco, 1959) irakasle da ogibidez. Garaziko lizeoan ari da euskara irakasle gisa. Antzerkia da bere sorkuntza-eremu magusi eta joriena, eta Hiru Punttu taldearen bidez saiatzen da bere gustuko lanak plazaratzen. Gainera, antzerki-tailerrak lantzen ditu, batez ere gazteentzat pentsatuak.\nAzkenaldian toberari buruzko ikerketa batzuk egin ditu. Tobera, berriz, Iparraldeko antzerki-mota bat da, beste izen hauekin ere ezagutua: libertimendua, astolasterra, karrusa. Toberan zerbait epaitzen da eta daude epailea, fiskala eta defentsako abokatua. Kritika soziala izaten da beti, umore klabean emana.\n2008an Juan Zelaia saiakera-saria irabazi zuen Lukuk 'Euskal kultura?' lanari esker. Oraingo liburu hau askoz luzeagoa da -492 orrialde ditu- eta beste haren 'background' gisa har daiteke.\n'Euskal kultura?' oso lan kritikoa zen, auzitan jartzen zuena euskal kulturako zenbait espresio eta egin-tza, baina ez du Hegoaldean oihar-tzun handirik izan, inauteriak, besta berri, kabalkadak, toberak, maskaradak eta Iparraldeko beste zenbait usadio nahiko ezezagunak baitira hemen.\nLukuk atzo aurkeztu zuen liburu berria, Donostiako Udal Liburutegiaren ekitaldi-aretoan. Aldamenean Jose Angel Irigaray zuen, Pamiela etxeko editorea.\n«Nik antzerki-liburu bat idatzi dut. Bostehun orrialde horiek, dena antzerki dira. Gero, irakurriko dutenean, batzuek esango dute hau etnologia dela, edo politika, edo satira, edo kritika, baina hori dena an-tzerkiaren partea da», esan zuen Lukuk. «Guk dantza eta maskarada deitzen duguna, dena da antzerkia, dena da drama. Denak dira erritual beraren aktore. Bertsolariak eta dan-tzariak, denak dira aktore».\n'Libertitzeaz' ipini dio liburuari izenburu, «baina hau ez libertitze kontu bat. Hau politika kontu bat da», jarraitu zuen.\n«Metaforaren bila, antzerkiaren sekretuaren bila» hasi omen zen ikerketan Luku. «Eta ikusi dut berriz asmatu behar ditugula metaforak. Orduan, bai indartuko dela dan-tza, antzerkia».\nIrigaray editoreak hau esan zuen: «Barne-hustua zegoen eta kanpo-eder zen herri-kultura bat edukiaz bete nahi du Lukuk. Nire irudikoz erreferente bilakatuko da obra hau. Hegoaldekoentzat pasarte batzuk zailak izango dira, baina pusketaka irakur daitekeen liburua da».


Azarorako eta abendurako prestakuntza-ikastaro berriak, on-line izena emateko sistemarekin - Kontratazio Publikoa Euskadin\nAzarorako eta abendurako prestakuntza-ikastaro berriak, on-line izena emateko si...\nGasteizen azaroan eta abenduan emango diren doako ikastaroen eskaintza berria sartu dugu, bai botere esleitzaileentzat, bai enpresa lizitatzaileentzat. Gainera, prestakuntza-eskaintzaren izen-ematea eta kudeaketa errazteko, online izena emateko sistema bat aktibatu dugu.\nEskuragarri dagoen ikastaroen eskaintza berria honako hau da:\n19/10/29: Enpresentzako Lizitazio Elektronikoa\n19/11/05: Botere Esleitzaileentzako Kontratatzailearen Profila eta Kontratuen Erregistroa\n19/11/13 eta 14: Botere Esleitzaileentzako Lizitazio Elektronikoa\n19/11/28: Botere Esleitzaileentzako Kontratatzailearen profila eta Kontratuen Erregistroa\n19/12/3 eta 4 Botere Esleitzaileentzako Lizitazio Elektronikoa\n19/12/11: Enpresentzako Lizitazio Elektronikoa\n19/12/17: Botere Esleitzaileentzako Kontratatzailearen Profila eta Kontratuen Erregistroa\nEnpresei zuzendutako ikastaro honen bidez, Eusko Jaurlaritzak Internet bidez eskaintzen duen sistema elektronikoaren bidez lizitazioak egiteko beharrezkoak diren trebetasunak eskuratuko dira. Gainera, prozesua modu optimoan egiteko aholku eta gomendioei buruzko informazioa emango da. + Info\nKontratatzailearen profila/REVASCON ikastaroa botere esleitzaileentzat\nIkastaro horri esker, botere esleitzaileek Kontratatzailearen profilaren bidez jakin dezakete nola editatu, nola bidali argitaratu eta bistaratu iragarkiak, bai eta aurretiko iragarkiekin lotu ere. Gainera, REVASCON aplikazioaren bidez kontratuei buruzko informazioa nola editatu, argitaratzera bidali eta monitorizatu, txostenak egin eta kontrol-erakundeei igorri. + Info\nBotere Esleitzaileentzako Lizitazio Elektronikoko Ikastaroa\nBotere esleitzaileei zuzendutako bi prestakuntza-jardunaldi. Eusko Jaurlaritzaren lizitazio elektronikoko sistemaren bidez irekitako kontratuak izapidetzeko, prozesu guztiei buruzko ezagutza eskuratzeko, eta eskaintzak kargatzeko eta igortzeko aukera ematen du. Gainera, gutun-azalak elektronikoki irekitzeko, kontratuak esleitzeko eta formalizatzeko prozesua ezagutzeko eta praktikatzeko aukera ematen du.\nInformazio gehiago eta izen-ematea on line


Erosi Intxaursaltsa trufak | Euskal Herriko Postrea Tipikoa\nGabonetan Intxaursaltsazko turroia egiteko erabiltzen den nahasketa erabiliz, trufa-bonboi hauek, Gabon zaporea dastatzeko aukera ematen digute.\nIntxaursaltsa Euskadiko mahaietan ohikoa izan da beti. Bere esanahia literala da, intxaurrekin egindako saltsa, eta gaztaina erre edo fruitu lehorren konpotarekin batera, gabonetako postrea izan ohi da belaunaldiz belaunaldi. Osagarri arrunten artean, intxaur birrinduak, azukrea, esne (batzutan urarekin nahastuta) eta kanela ditugu.\nHau guztia, pixakanaka egosten zen, denbora lezez krema bat lortu arte, eta hau mahaikideen artean banatzen zan, bero edo gutxienez epel. Bizakarratarrek betidanik ezagutu izan dute intxaursaltsa, bai ama eta baita aitaren familiatik jasotako ohitura delako. Hainbat froga egin ondoren bere "laborategia"-n, trufa-bonboi hauek egitera heldu dira.\nBeraiekin, gure historia, gure zaporeak eta gure izaera bermatzen duen produktua sortu dute, eta horrela jakinarazi digute intxaursaltsa ezagutzen duten hainbat pertsonek. Artisau erara egin duten produktua da, detaile guztiak zainduz, osagarrien aukeraketarekin hasita eta aurkezteko moduarekin bukatuz.\nEgiterakoan, normalean lurraldeko Intxaurrak erabiltzen dira, baina aukera daukatenean, bere intxaurrondoetako fruituak erabiltzen dituzte, aintzinari kuku bat eginez. Aintzinako zaporeak lortzeko, intxaur birrinduak, esnea eta azukrearekin batera, txokolate apur bat nahastatzen da, baita sekretuan gordetzen duten osagarria ere. Honekin guztiarekin, masa bat lortzen da, forma ematen diote eta gaineratzen utziko dute. Ez da ohikoa intxaurrekin masak lortzean, oso zaila baita behar den testura lortzea.\nOndoren trufaren forma biribila ematen diote eta txokolatarekin bainua ematen dio, Glass azukrearekin bukatzeko.\nBakailaoa Bizkaiko erara (300 gr)\nGazta Trufak (12 Trufa)


Arnaldo Otegiren adierazpenak PSOE-Unidas Podemosen aurreakordioari buruz\nArnaldo Otegi, Radio Euskadiren estudioetan. Argazkia: EiTB\nPSOEk eta Unidas Podemosek gobernua osatzeko aurreakordioa lortu berritan, elkarrizketa egin diote gaur Radio Euskadin Arnaldo Otegi EH Bilduko koordinatzaile nagusiari. Adriana Lastra buruzagi sozialistak koalizio abertzaleko bost diputatuekin biltzeari uko egin diola eta, galdera bota du Otegik: "EH Bildu baztertzeko politikarekin bat egiten al du Podemosek?". Izan ere, buruzagi abertzalearen hitzetan, Unidas Podemosen idazkari nagusia ministroen kontseiluan egoteak ez du ezertxo ere bermatzen: "Pablo Iglesiasek bidesaria ordaindu behar izan du gobernuan egoteko: aurreakordioren bederatzigarren puntua".\nOhartarazi duenez, bi alderdien arteko gobernu horrek "agenda demokratizatzailerik ez badu kale egingo du. Eta gobernu horrek porrot egiten badu, hiru menderako izango dugu eskuina Espainiako Estatuan".\nEH Bilduko koordinatzaile nagusiak ez du argitu bere bost diputatuek zer bozkatuko duten inbestidura saioan. Otegiren hitzetan, "independentismo guztiarekin batera bozkatzen saiatuko gara, nahiz eta zaila izan. PSOE gu zatitzen saiatuko da eta", nabarmendu du.\nKontra bozkatzekotan Voxekin bat egingo luketela dioten horiei erantzunez, Otegik esan du "tranpa" dela hori. Aitortu du eskuineko gobernu bat baino hobea dela PSOE-Unidas Podemos alderdien gobernu bat, baina "eskuinak irabazten badu, bi urteren buruan leku berean egongo gara".\nSozialistek eta Unidas Podemosek adostutako 10 puntuko aurreakordioari buruz, Otegik adierazi du "etsipen handia" eragin diola, batez ere bederatzigarren puntua. Azken aurreko puntu horrek dioenez, Katalunian "bizikidetza arazo" bat dago. Koalizio abertzaleko buruzagiaren aburuz, "aukera gauzak aldatzeko baliatu behar dute, bestela eskuina edukiko dugu gobernuan, uste duguna baino lehenago". Otegirentzat, "Pablo Iglesiasek bidesaria ordaindu du gobernuan egoteko: bederatzigarren puntu hori".\nHori horrela, dei egin dio PSOEri elkarrizketa "agenda demokratizatzaile" batekin abiatzeko, eta bi alderdiei galdetu die ea "78ko erregimenari txapa eta pintura berritzera" mugatu nahi diren. "Txapa eta pintura edo Voxi ateak itxiko dizkion prozesu demokratizatzaile bat, horra hor dilema", erantsi du Otegik. "Nafarroari ateak itxi genizkion Nafarroan, baina orain ez gaude apirileko egoera berean. Zein da topatuko dugun Sanchez? Eskuinari ateak ixtea, ondo, baina gero zer?", galdetu du.\n"Eskuinak egiten duenaren gutxi gorabeherako bat egiteak ez gaitu inora eramango. Koalizio gobernuak programarik ez badu, porrot egingo du. Ez dut uste proiektu sendoa denik, arinegi adostu dutelako", adierazi du.\nTsunami Demokratikoak Behobiako muga blokeatzeko deialdiaren harira Otegik esan duenez, "mobilizazio horiek errespetua merezi dute, modu baketsuan eta demokratikoan egiten direlako. Ulertzen dut eragozpenak sortzen dituztela, baina grebekin ere gauza bera gertatzen da. Idoia Mendiari esango nioke langileen borrokak errepideak ixten egin duela aurrera".


Txirrindulari bat hil da Otsondoko portuan, ibilgailu batek harrapatuta\nIstripua jazo den tokia. Argazkia: Foruzaingoa\nTxirrindulari bat ibilgailu batek harrapatuta hil da gaur Otsondoko portuan, Arizkun eta Urdax bitartean (Baztan). Foruzaingoak jakitera eman duenez, istripuan inplikatutako ibilgailuaren gidariak ihes egin du. Dagoeneko gidaria atxilotu dute, EiTB Mediak jakin ahal izan duenez. Atxilotua inguruko bizilagun bat da.\nEzbeharra 16:13ean jazo da, N-121-B errepideko 68. kilometroan. Iruñeko eta Elizondoko Foruzaingoak bertaratu dira istripua gertatu den tokira, baita gertatutakoa ikertzen ari den atestatuen lantaldea.\nAtxiloketa baino lehen, Foruzaingoak laguntza eskatu du bere Twitter kontuan, gidaria identifikatzeko. Audi edo antzeko markako auto ilun baten atzetik zebiltzan, aurreko kristala apurtuta duena eta albo batean kolpe bat duena.\nErrepideko istripuetan zauritutakoak


Urrian, bost kontzertu | Orfeón Donostiarra\nUrrian, bost kontzertu\nUrrian, bost kontzertu eskainiko ditu Orfeoiak, eta guztiak Sainz Alfaroren zuzendaritzapean: bi, Bilbon; bat, Legazpin, beste bat, Zaragozan, eta azkena, solidarioa, Donostian.\nUrriaren 6an, Abandon Kantari ekitaldian, Bilboko Abando auzoko San Bizente Martiriaren elizan egongo da abesbatza, eta, Gerardo Rifón organistaren laguntzarekin, zenbait pieza erlijioso abestuko ditu. Kontzertua 20:00etan izango da.\nLegazpiko Bandaren 150. urteurrena ospatzeko, urriaren 7an, 19:30ean, herriko kiroldegian, Legazpiko Banda bera eta Orfeoia elkartuko dira, eta euskal kanta herrikoiak, opera-zatiak eta Orffen Carmina Buranaren zatiak interpretatuko dituzte.\nBeste ospakizun batean ere egongo da Orfeoia, hain zuzen, Bilboko Guggenheim Museoaren 20. urteurrena ospatzeko ekitaldietako batean. Urriaren 18an, 20:30ean, Patxi Aizpirik pianoa joko du, eta orfeoilariek euskal kanta herrikoiak eta opera-zatiak interpretatuko dituzte.\nUrriaren 21ean Zaragozan eskainiko den kontzertuarekin ekingo zaio Aragoiko hiriburuko Auditoriumak antolatzen dituen udazkeneko kontzertuen denboraldiari. Mozart aretoan –1.992 lagunentzako tokia du–, Goya Orkestra Sinfonikoarekin batera, zeina Auditorumeko egoiliarra den, Borodinen Polovtsien dantzak eta Carl Orffen Carmina Burana interpretatuko ditu. Programa 20:00etan hasiko da, N. Rimski-Korsakoven Kapritxo espainiarrarekin. Pieza hori orkestrak bakarrik interpretatuko du, Juan Luis Martínezen zuzendaritzapean.


Puigdemont, alkateak deklaratzera deitzeari buruz: 'Astakeria da' | Berriak Politika | EiTB\nPuigdemont, alkateak deklaratzera deitzeari buruz: 'Astakeria da'\nGeneralitateko presidentearen aburuz, erreferendumaren webgunea ixtea bat dator "XIX. mendeko metodoak" erabiltzen dituztenekin.\nPuigdemont: 'Astakeria da alkateak deklaratzera deitzea'\nCarles Puigdemont Kataluniako presidentearen iritzian, "astakeria da" Estatuko Fiskaltza Nagusiak erreferendumaren alde azaldu diren alkateak deklaratzera deitzea agindu izana.\n"Mendebaldean, inork uste al du alkateen % 75 atxilotuta arazoa konponduko duela?", galdetu du TV3n egin dioten elkarrizketa batean, eta alkateek epaitegietara joateko azaldutako borondatea txalotu du; izan ere, Puigdemonten hitzetan, "ez dute deliturik egin".\nOztopoak oztopo, urriaren 1ean autodeterminazio erreferenduma egin egingo dela berretsi du Kataluniako presidenteak. "Bozkatuko dugu, noski. Alkateen laguntza eduki ezin badugu, ez dago arazorik. Konponduko gara", nabarmendu du.\nErreferendumaren webgunea ixteko erabakiaz galdetuta, Puigdemonten esan du "XIX. mendeko metodoak" erabiltzen dituztenek jokatzen dutela horrela, eta halakoak Txinan gertatzen direla azpimarratu du. Sarean itxi duten webgunearen ordez beste bat jarri izanaren ardura bere gain hartu du Generalitateko presidenteak.\n"Mundu digitalak ez du mugarik. Webgune bat bota dezakete, baina, hori gerta litekeela aurreikusita bazegoen, beste bat jarriko duzu martxan", azaldu du.\nBera gaitasungabetzeko aukerari buruz galdetuta, ez dela horren beldur erantzun du Puigdemontek. Horren esanetan, ez dago urriaren 1eko erreferenduma geldiaraziko duen auzitegirik: "Auzitegi Konstituzionalak ez dio jada erreferendumaren antolaketari eragiten. Egin dezatela nahi dutena, baina bozkatu egingo dugu".\nErreferendumaren boto-paperen bila, Guardia Zibilak El Vallenc aldizkaria miatu izana ere hartu du hizpide Kataluniako presidenteak, eta hitz-jokoa egin du: "Boto-paperen bila, onetik atera dira".\nGertatutakoak gertatuta, "lasai eta seguru" dagoela gaineratu du Puigdemontek.


Hemen zaude: Hasiera / Ondokoari dagozkion artxiboak: argitaratzea\n@1936_na argitaratzeko tresna\n2017-01-25 por César Layana Utzi iruzkin bat\nProiektuetan Oinarritutako Ikaskuntzan eta antzeko estrategia didaktikoetan, ikasgaiaren ardatza garatu eta aurkeztu behar den proiektua da. Hemen aurkezten den proposamena proiektu hau sortzean datza: 1936ko kolpe militarraren ondorioz errepresioa edo bortzikeria jasandako pertsonei buruzko azalpen biografikoa aurkeztea Twitterren. Biktima horien hautaketa zenbait irizpidei jarraituz egin daiteke: gertutasun geografikoa, familiakoa, generoaren azterketa, intereseko talde baten partaide izatea (lanbidea, alderdi politikoa, sindikatua), etab.\nHorretarako, @1936na (https://twitter.com/1936_na) proiektuan parte hartzeko aukera ematen da. Proiektu honek 2016ko uztailaren 18an sortu zen, 36ko kolpeak eragindako errepresioaren eta bortzikeriaren biktimen oroimena eguneratzeko. Hilabete hauetan, familiarrek eta adiskideak nortzuk ziren eta zer nolako bortzikeria jasan zuten gogoarazi dute. Proietu bizia eta gizarteari irekia da hau. Gure proposamena ikasleek ere proiektuan esku har dezatela, haiek garatutako azalpen biografikoak argitaratzen, egiazko (eta ez soilik eskolakoa) proiketu batean parte hartzeak sortzen duen motibazioa aprobetxatuz.\nTweets by 1936_na\nKategoriak: Baliabideak, Berriak, Internet Etiketak: 1936_na, ABP, argitaratzea, biografia, biografías, memoria histórica, memoria historikoa, POI, publicación, redes sociales, sare sozialak, twitter


Hiru agertoki eta hemezortzi musika emanaldi Atlantikaldian : Oarsoaldeko Hitza\nHiru agertoki eta hemezortzi musika emanaldi Atlantikaldiaren zortzigarren ekinaldian\nMusika letra larriz eskainiko du Atlantikaldiak aurten ere, ez da zalantzarik. Musikari handiekin osatu dutela kartela eta artisten aukeraketan aniztasuna bilatu dutela azaldu dute. Hilaren 23tik 26ra izango da.\nAtlantikaldiaren zortzigarren ekitaldia aurkeztu dute.\nAurten ere indartsu dator. Bigarrenez pandemiaren testuinguruak baldintzatu badu ere, Atlantikaldiak ez du hutsik egingo, eta kultur topagune eta musika jaialdia onena ematera dator, jendarteak kultur egarri handien duen unean. Iazkoarekin alderatuta urrats bat aurrera egin du udalak aurtengo ekinaldian, pandemia aurreko egitarauetatik urrun badago ere, oraindik. Berritasuna: hiru agertoki izango dira aurten. Itsasargi nagusia, Lekuona Fabrika berrian kokatu dute; Kalekaia Miguel Irastorzan izango da; eta Herrixka Fanderia auzoko tenis pistan. Hiru eremuetan, hilaren 23tik 26ra bitartean, hemezortzi musika emanaldi, goi mailako kontzertuak guztiak, eta Itsasargiaren kasuan kolaborazio berritzaile eta bakarrak. Azken hori da Atlantikaldiaren bertuteetako bat eta bere izaeraren ezaugarri nagusietakoa: jaialdiaren barruan, beste inon ikusiko ez diren emanaldiak antolatzea berariaz jaialdirako jositako kolaborazioen bidez, kulturartekotasuna erdigunean jarrita.\nErrenteriako kultur egutegian errotutako hitzordua dela jada Atlantikaldia esan du Aizpea Otaegi alkateak: “Atlantikaldiak badu nortasun bat, badu egiteko modu bat. Pandemia egoeran nortasun horren alderik indartsuena erakutsi behar izan dugu eta egoera baliatu dugu jaialdiaren arima herriko beste txoko batzuetara eramateko”. Aurten ere osasun publikoa babesteko neurri guztiak zorrotz hartuko dituztela gaineratu du”.\nIparrorratzak da leloa aurten, eta horren esanahia azaldu du Otaegik: “Atlantikaldiak, kulturen arteko elkarbizitza helburu izan du bere sorreratik, eta hori da jomuga. Ez dago norabide eta joera bakar bat, bidegurutzez betetako mundu aldakor batean gaude. Elkarbizitza hori gerta dadin bide eta aukera ezberdinak eskaini nahi ditugu jaialdiaren programazioarekin”. Otaegik errenteriar guztiak gonbidatu ditu lau eguneko jaialdiarekin gozatzera eta esker ona adierazi dio Gipuzkoako Foru Aldundiari jaialdiarekin aurrera egiteko eskaini duen laguntzagatik.\nMaite Gartzia Kultura zinegotziak hartu du hitza ondoren. Hiru agertokiez mintzatu da. Haien kokapenak eta aukeraketak abagune perfektoa eskainiko du Errenteriaren txoko ezberdinak zipriztintzeko musika eta kulturarekin jaialdian zehar. Espazio bakoitzak bere nortasun propioa izango duela esan du, gai ezberdinak jorratuko dituela eta hainbat publikori zuzenduta egongo dela.\nLekuona Fabrika, aipatu moduan, oholtza handia izango da aurten; kontzertu handien hartzaile, baita Atlantikaldiaren zigilu bilakatu diren itsas elkarrizketen agertokia ere: “Nazioarteko eta bertako artisten arteko kolaborazioak hartuko ditu”. Fanderiako tenis pista, berriz, Herrixka izango da, familientzako gunea, “dantza, musika, kirola, eskulanek… tartea izango dute bertan”. Miguel Irastorza futbito zelaia Kalekaia, arte urbanora bideratutako espazioa izango da. Musika kontzertuek, dantza tailerrek eta mural handi batek osatuko dute han ostiral eta larunbateko programazioa.\nOiartzun ibaiak ere izango du bere protagonismoa Atlantikaldiaren barruan, ezin zuen bestela izan: “Jaialdia egituratu izan du ibaiak, eta aurten ere, hainbat modalitatetan nabigatzeko aukera izango da: itsasontzi tradizionalak, bisita gidatuak, eta stand up paddle”.\nAtlantikaldia posible egiteko lanean ari diren langile guztiei eskerrak eman dizkie azkenik Gartziak.\nMusika letra larriz eskainiko du Atlantikaldiak aurten ere, ez da zalantzarik. Egitarauaren gainean, Iker Tolosa Atlantikaldiko zuzendariak hitz egin du. Musikari handiekin osatu dutela kartela eta artisten aukeraketan aniztasuna bilatu dutela azaldu du Tolosak. Lekuona Fabrikako oholtza hartuko duen lehen kontzertua Marokoko Oum taldea eta Alos Quartet-en arteko kolaborazioa izango da. Ondoren pasako dira Itsasargitik Sharon Shannon irlandarra Joseba Tapiarekin; Venezuela, Kolonbia, Brasil eta Estatu Batuetako lau emakumek osatzen duten Ladama taldearen emanaldia osatzera helduko da Olatz Salvador; Mali eta Frantziako Arat Kilo & Mamani Keita Madmuaselekin ariko dira; eta jatorri argentinarra eta kolonbiarra duen Che Sudaka taldea Zuriñe Hidalgorekin arituko da. Vigoko (Galizia) Musika Eskolako irakasleek eta Errenteriako Herri Arte Eskolakoek elkarlanean emanaldia eskainiko dute, eta Arima Soul taldea izango da Itsasargitik pasatzen azkena.\nMiguel Irastorzako agertokian, Dupla, Ibil Bedi, DJ Martina, Chill Mafia, Antia Muiño, Blanquita Carraquela, DJ Flaca eta Gitano de Palo ariko dira, besteak beste. “Leku gutxitan aurki daiteke halako talentu kontzentrazioa”, esan du Tolosak.\nFanderiako gunean, azkenik, Ene Kantak, Albosax edo Mugan taldeen doinuak izango dira entzungai.\nIkuskizun guztiak doakoak dira, baina COVID-19aren testuinguruaren barruan ezinbestekoa da gonbidapenak aurrez hartzea aforo mugak direla eta. Gonbidapenak hilaren 17tik 22ra eskura daitezke Lekuona Fabrikan bertan, astelehenetik ostiralera 09:00etatik 20:00etara eta larunbatetan 09:00etatik 14:30era. Jaialdiaren webgunearen bidez ere eskura daitezke online. Halaber, ikuskizun eta jarduera bakoitzeko gonbidapen kopuru bat gorde dute antolatzaileek, egunean bertan eskuratu ahal izateko ekintza garatuko den tokian hasi baino 30 minutu lehenago.\nPuntu horretan deia egin du Tolosak “gonbidapenen erabilera arduratsua” egin dezaten herritarrek: “Aforoa mugatua den neurrian, garrantzitsua da aulkiak hutsik ez gelditzea, erabili gabeko gonbidapenik ez gelditzea. Sarrera doakoa den arren, jaialdia ez baita doan”.\nAzken urteetako bideari jarraiki, jaialdiaren irudia elkarlanaren emaitza izan da aurten ere. Ane Pikaza bilbotarra eta Texasko Jaime Zuverza dira sorkuntza lanaren egileak.\nJoseba Tapia, protagonistetako bat\nJoseba Tapiak ere hartu du parte gaurko aurkezpen agerraldian. Musikaria taldearekin arituko da Atlantikaldiaren barruan Itsasargiko emanaldien arten Sharon Shannonekin batera, eta pozik dago, aukera izango duelako azken proiektua aurkezteko jaildiaren barruan, “ilusio handiarekin gatoz”. Shannonekin duela 25 urte aritzeko aukera izan zuela kontzertu batean azaldu du Tapiak: “Berriz ere antzeko aukera izango dugu, eta erronka izango da elkarrekin kolaborazioan aritzea. Abuztuan izan genuen lehenengo aurrez aurrekoa jaialdiaren harira, eta bideokonferentziaz aritu ginen gure indarguneak soinean –instrumentuak, alegia—”. Aurrerapen bat ere egin du Tapiak: “Emanaldian bi gonbidatu sorpresa izango ditugu, eta hor utziko dut. Emanaldi potentea izango da”.\nAldundiko Kultura zuzendari Mari Jose Telleriak eskertu du Errenteriak kulturarekin erakutsi duen konpromisoa eta balioa eman dio hautu horri: “iparrorratza argi du Errenteriak, eta iaz ere hala izan zuen Atlantikaldia antolatu eta kulturaren aldeko apustua eginda. Kulturan aurrean eta nabarmenduta ari da udalerria”.\nAzkenik, herritar guztiak deitu dituzte parte hartzera, gozatzera, kultura eta kultur aniztasuna bizitzera. Hamaika aukera izango diren zalantzarik ez da aurtengo Atlantikaldiaren eskutik. Egitarau osoa, hemen kontsulta daiteke.